Vesti online / Vesti / Ekonomija / Za preduzetnike - aplikacija PKS za instant plaćanje\nZa preduzetnike - aplikacija PKS za instant plaćanje\nPrivrednicima, malim i srednjim preduzećima, a pre svega preduzetnicima, biće uskoro dostupna nova usluga Privredne komore Srbije "PKS instant PAY" - aplikacija koja omogućava naplatu proizvoda i usluga mobilnim telefonom ili tablet uređajem.\nAplikacija je namenjena trgovcima, odnosno svim preduzetnicima koji na svojim prodajnim mestima nemaju POS terminale za plaćanje karticama. Da bi pristupili ovom novom načinu naplate, trgovcima, odnosno preduzetnicima je potreban mobilni telefon ili tablet uređaj na prodajnom mestu i instalirana aplikacija "PKS instant PAY", istaknuto je na prezentaciji aplikacije koja je održana u PKS.\n- Nova aplikacija PKS donosi proširenje mogućnosti naplate, bez ikakvih inicijalnih i fiksnih troškova. Zasnovana je na Instant platnom sistemu Narodne banke Srbije za plaćanja u režimu 365 dana u godini, sedam dana nedeljno, 24 časa dnevno i biće dostupna kroz sve bankarske kanale. Reč je o najsavremenijem načinu bezgotovinskog plaćanja preko koga primalac dobija sredstva odmah - objasnila je Katarina Ocokoljić, sekretar Udruženja za bankarstvo, osiguranje i druge finansijske institucije PKS.\n- Cilj Privredne komore Srbije je pre svega digitalizacija poslovanja, MSP sektora i preduzetnika, odnosno, brz transfer novca dostupnog na računu trgovca u roku od par sekundi uz niže troškove transakcija, kao i povećanje udela bezgotovinskih plaćanja čime se značajno utiče na smanjenje sive ekonomije - istakla je Ocokoljić.\n"PKS instant PAY" doprineće većem korišćenju savremenih instrumenata plaćanja, a prvenstveno "m-bankinga".\n- Kao asocijacija, koja okuplja sva privredna društva registrovana u Republici Srbiji, PKS predstavlja prirodno mesto sa kojeg je ova inicijativa mogla biti pokrenuta i realizovana - kaže Branislava Simanić, direktorka Sektora preduzetništva u Privrednoj komori Srbije.\nAplikacija "PKS instant PAY" biće dostupna na Google Play prodavnici i, pored samih preduzetnika, pruža i bankama mogućnost da upotpune svoju lepezu proizvoda i pridobiju poverenje novih klijenata.\nPo instaliranju aplikacije, trgovac bira jednu od banaka koja je svojim klijentima omogućila ovaj servis, povezuje svoj platni račun sa aplikacijom i tako je omogućena naplata na prodajnom mestu. Trenutno je 11 banaka u procesu implementacije ove usluge.\nUkoliko trgovac ima ovu aplikaciju kupac će moći da plati korišćenjem "m-bankinga“ i to na dva načina. Jedan način je da kupac generiše na svom mobilnom telefonu QR kod koji će zatim trgovac skenirati, primenom IPS "skeniraj" opcije.\nDrugi način je da trgovac bude taj koji će generisati QR kod na svom tabletu ili telefonu, koristeći IPS "prikaži" opciju, a kupac će taj kod skenirati i platiti preko svoje "m-banking" aplikacije.\nEKONOMIJA Srpski proizvođači organske hrane traže kupce u svetu\nSRBIJA Nova hrana sve više u upotrebi


Windows 11 će vam prilepiti vodeni žig ako koristite nepodržani hardver – CG Vijesti\nMicrosoft ne rezerviše vodene žigove samo za neaktivirane ili neovlašćene kopije Windowsa. The Verge je primetio da najnovija verzija Windows 11 Release Preview (22000.588) donosi vodeni žig i na radnu površinu ako koristite zaobilazno rešenje za pokretanje operativnog sistema na nepodržanom hardveru. Probajte i videćete obaveštenje „sistemski zahtevi nisu ispunjeni“ koje od vas traži da posetite podešavanja da biste saznali više. Međutim, na sreću, čini se da nema nikakvih ograničenja funkcija.\nKompanija je počela da testira vodeni žig u verzijama Windows 11 objavljenim u februaru. Njegovo uključivanje u preview verziju ukazuje na to da je Microsoft spreman da u bliskoj budućnosti donese upozorenje u narenom, zvaničnom ažuriranju softvera.\nWindows 11 zvanično zahteva Intel Core CPU 8. generacije ili AMD čip zasnovan na Zen+ ili Zen 2 arhitekturi. Mnogi veruju da je isključenje proizvoljno i koristili su podešavanje registra koje je odobrio Microsoft da bi zaobišli CPU proveru i instalirali OS bez poruke o odbijanju. Microsoft je upozorio da možda neće obezbediti ažuriranja za ove računare, ali bi softver i dalje trebalo da radi.\nU praksi, ovakva čisto kozmetička oznaka je više odricanje odgovornosti nego sredstvo odvraćanja, odnosno podsetnik da vam Microsoft neće pomoći ako se softver loše ponaša na nepodržanoj mašini.\nPa ipak, ako vam je svojevremeno bilo lako da zaobiđete CPU proveru, verovatno vam neće biti problem da uklonite i ovaj vodeni žig.\nSamsung Galaxy A73 je lansiran tiho i bez mnogo pompe


Taksisti, vozači autobusa kao i vozači privatnih automobila koji se ne pridržavaju ovog zakona moraće da plate posebno visoke kazne. Vozači koji krše zakon o pušenju – puše u privatnom vozilu sa detetom mlađim od 12 godina, biće kažnjeni novčanom kaznom u iznosu od 1.500 evra i oduzimanjem vozačke dozvole na mesec dana.\nTakođe, ako se puši u službenom vozilu u kom je maloletno dete mlađe od 12 godina, novčana kazna iznosiće 3.000 evra. I u ovom slučaju takođe vozačka dozvola vlasnika vozila biće oduzeta na mesec dana. Dakle, novčanom kaznom u automobilu kazniće se svaki putnik koji puši, bez obzira da li je vozač, zbog kršenja zabrane pušenja u prisustvu maloletnika mlađih od 12 godina.\nShodno tome, vozačima koji se ne pridržavaju pravila biće oduzeta vozačka dozvola čak i ako sami nisu učinili prekršaj, već njihov putnik. Vozači automobila koji puše u kolima u kojim se ne prevozi dete mlađe od 12 godina, ne podležu navedenim kaznama\nPreviousPrevious post: Decu centimetri delili od SMRTI: Majka ih slikala za uspomenu, a kada je kasnije videla fotografiju pretrnula je od STRAHA\nNextNext post: Fotografija ove devojčice jednom čoveku je donela Pulicerovu nagradu: Ubrzo je zbog toga IZVRŠIO SAMOUBISTVO\nNjegova reakcija je zaprepastila sve: Prišla je kavezu lava koga je othranila, a onda je usledio šok


Virtus Bolonja - Blic Sport\nStefan Marković zvanično je u petak postao novi košarkaš Virtusa iz Bolonje, gde će se pridružiti nekadašnjem saigraču iz reprezentacije Milošu Teodosiću i selektoru Srbije Aleksandru Đorđeviću.\nAnđušić krenuo Danilovićevim putem, četvorogodišnji ugovor za beka u Virtusu\nKošarkaš Danilo Anđušić pronašao je angažman, i posle beogradskog Partizana karijeru će nastaviti u Virtusu iz Bolonje.\nTripković nije uspeo da se dogovori sa Virtusom\nSrpski košarkaš Uroš Tripković karijeru neće nastaviti u Virtusu iz Bolonje, prenose italijanski mediji.\nKošarkaška liga Italije menja raspored utakmica zbog Brajanta\nItalijanska košarkaška liga saopštila je da pokušava da reši problem sa rasporedom utakmica kako bi Virtus iz Bolonje mogao da potpiše ugovor sa Kobijem Brajantom za vreme "lokaut-a" u NBA ligi.\nBrajant: Verovatno ću pojačati Virtus iz Bolonje\nNajveća zvezda NBA lige Kobi Brajant rekao je danas da je veoma moguće da zaigra u Italiji dok traje lokaut i dodao da se u toj zemlji oseća kao kod kuće jer je u njoj proveo deo detinjstva.\nVirtus povećao ponudu Brajantu: pet miliona evra za jednu sezonu\nItalijanski klub Virtus iz Bolonje ponudio je američkom košarkašu Kobiju Brajantu jednogodišnji ugovor sa platom od pet miliona evra.\nBolonja ponudila Brajantu tri miliona dolara\nPredsednik italijanskog košarkaškog kluba Virtusa iz Bolonje Klaudio Sabatini ponudio je zvezdi NBA lige Kobiju Brajantu sumu od tri miliona dolara ukoliko pristane da igra za taj klub sledeće sezone.\nVirtus Bolonja želi Brajanta i Đinobilija\nAmbiciozni vlasnik Virtus Bolonje Klaudio Sabatini spreman je iz svog džepa da plati 50 odsto ugovora Kobiju Brajantu, samo da bi uspeo da ga angažuje tokom lokauta.


Na obalu Južne Afrike nasukalo se 55 kitova\nNa obalu Južne Afrike nasukalo se 55 kitova 31.Maj.2009, 13:37, Izvor: Blic, Tanjug\nIz još nepoznatih razloga oko 55 kitova nasukalo se juče na južnoafričku obalu u blizini Kejptauna, a spasilački timovi su morali da izvestan broj njih ubiju iz humanih razloga, jer nisu mogli da ih vrate u more, zvanično je saopšteno. Naučnici i volonteri su uspeli da, uprkos lošem vremenu i visokim talasima, više od 20 životinja vrate u vodu. Portparol Nacionalnog instituta >> Pročitaj celu vest na sajtu Blic << za spasavanje na moru Krejg Lambinon je izjavio da broj ubijenih sisara tek treba da bude precizno utvrđen. On je dodao da je još uvek nejasno zašto su se kitovi nasukali, kao i da je ovo njihovo prvo masovno izlaženje na obalu na toj popularnoj plaži. Posmatranje kitova u vodama Južne Afrike je atrakcija među turistima, koji češto stoje u dugačkim redovima na strateškim mestima ne bi li uspeli da makar na trenutak spaze ove džinovske sisare.\n55 kitova se nasukalo na obalu Južne Afrike\n31.Maj.2009, Izvor: S media\nIz još nepoznatih razloga oko 55 kitova nasukalo se juče na južnoafričku obalu u blizini Kejptauna, a spasilački timovi su morali da izvestan broj njih ubiju iz humanih razloga, jer nisu mogli da ih vrate u more. ..Naučnici i volonteri su uspeli da, uprkos lošem vremenu i visokim talasima, više...\n31.Maj.200931.Maj.2009: Svet31.Maj.2009: BlicDan pre: 30.Maj.2009Dan pre: SvetDan pre: BlicDan posle: 01.Jun.2009Dan posle: SvetDan posle: Blic


Vesti online / Vesti / Svet / Stoltenberg: NATO neće raspoređivati nuklearne rakete u Evropi\n- Nemamo namere da raspoređujemo nove nuklearne rakete kopnenog baziranja u Evropi - rekao je Stoltenberg.\nPredsednik Rusije Vladimir Putin je na to izjavio da će Rusija recipročno odgovoriti na odluku SAD o povlačenju iz Sporazuma i takođe obustaviti učešće u Sporazumu. On je rekao i da Moskva neće dopustiti da bude uvučena u skupu trku u naoružanju. Pri tome je Putin dodao da svi predlozi Rusije o razoružanju "ostaju na stolu, a vrata otvorena", ali i naredio da ruski zvaničnici ne iniciraju nikakve pregovore o tom pitanju.\nSVET Stoltenberg: NATO spreman za vojne mere u rešavanju pitanja raketa\nSVET Tajna ruske rakete 9M729


„Potop“ na tržištima širom sveta zbog straha od inflacije i većih kamata: Milijarde na udaru - 13.06.2022, Sputnik Srbija\nDve informacije, jedna iz Amerike i druga iz Evrope, napravile su danas „potop“ na tržištima širom sveta. Uplašeni investitori počeli su da povlače milijarde... 13.06.2022, Sputnik Srbija\nNovi podaci o inflaciji u Americi očigledno su više nego zabrinjavajući, ali i toliko važni da su na njihovu objavu investitori automatski odreagovali. Najveća kriptovaluta na svetu po tržišnoj kapitalizaciji pala je jutros za čak 8,9 odsto na 24.906 dolara, na najniži nivo od decembra 2020.Pale su i druge kriptovalute, pa je praktično celo tržište u crvenom. Eter je jutros izgubio 10 odsto vrednosti, a ozbiljne minuse beleže i akcije mnogih tehnoloških kompanija. „Epl“ je izgubio četiri odsto vrednosti, „Tesla“ tri, „Majkrosoft“ pet ...U minusu je i zlato koje, inače, važi za sigurno utočište i meku za ulaganje kada inflacija divlja.Ključni razlog su novi podaci o inflaciji u Americi koji ukazuju da nije bilo gore u poslednjih 40 godina. Ulje na vatru dodala je i informacija koja je stigla iz Evrope. Nakon redovne sednice, Evropska centralna banka je objavila da će u julu ugasiti subvencije privredi evrozone i prvi put od 2011. godine podići ključne kamatne stope kako bi zauzdala inflaciju. Poskupljenja se u evrozoni, inače, kreću na rekordnim nivoima od oko osam odsto u proseku.Potrošačke cene u Americi su porasle za 8,6 odsto prošlog meseca u odnosu na 12 meseci ranije, brže od rasta u aprilu od 8,3 odsto u odnosu na isti period prošle godine, saopštilo je Ministarstvo rada.Na mesečnom nivou, cene su skočile za 1 odsto od aprila do maja, i to je strmoglav rast sa povećanja od 0,3 odsto od marta do aprila. Za veći deo tog povećanja krive su mnogo veće cene gasa.Visoka inflacija je takođe primorala Federalne rezerve na ono što će verovatno biti najbrža serija povećanja kamatnih stopa u poslednje tri decenije.Velika američka inflacija nameće ozbiljne pritiske na porodice, primoravajući ih da plaćaju mnogo više za hranu, gas i kiriju i smanjujući njihovu mogućnost da priušte diskrecione stvari, od frizura do elektronike. Ljudi sa nižim prihodima posebno se bore jer, u proseku, veći deo njihovog prihoda ide na potrepštine, piše „Blic biznis“.Evropska centralna banka povećava kamatne stopeEvropska centralna banka saopštila je da će povećati kamatne stope prvi put od 2011. godine na sastanku sledećeg meseca. Saopšteno je i da će u julu ugasiti podsticaje za ekonomije evrozone.Redovni krizni pandemijski program kupovine obveznica trebalo je da bude ugašen ove jeseni, ali raspored je poremetila ukrajinska kriza. Zato je ECB najavila da će program za podsticanje ekonomije evrozone koji je pokrenut nakon dužničke krize ugasiti 1. jula.Banka je saopštila i da namerava da podigne stope za 25 baznih poena i da će okončati svoj program kupovine obveznica 1. jula .ECB je takođe ostavila otvorena vrata za veće povećanje u septembru, jer pokušava da stavi pod kontrolu rastuću inflaciju.„Gledajući dalje unapred, Upravni savet očekuje da će u septembru ponovo podići ključne kamatne stope ECB“, navodi se u saopštenju centralne banke.„Visoka inflacija je veliki izazov za sve nas“, rekla je predsednica ECB Kristin Lagard. „Cene su, takođe, snažnije porasle zbog obnovljenih uskih grla u snabdevanju i zbog oporavka domaće tražnje, posebno u sektoru usluga, kako se naša privreda ponovo otvara“.\n© AP Photo / Lee Jin-manBerza\nDve informacije, jedna iz Amerike i druga iz Evrope, napravile su danas „potop“ na tržištima širom sveta. Uplašeni investitori počeli su da povlače milijarde evra iz imovine. Bitkoin je pao na najniži nivo u poslednjih 18 meseci, a u debelom minusu su i akcije tehnoloških kompanija, čak i zlato. Stigle su nove informacije i za Srbiju.\nNovi podaci o inflaciji u Americi očigledno su više nego zabrinjavajući, ali i toliko važni da su na njihovu objavu investitori automatski odreagovali. Najveća kriptovaluta na svetu po tržišnoj kapitalizaciji pala je jutros za čak 8,9 odsto na 24.906 dolara, na najniži nivo od decembra 2020.\nPale su i druge kriptovalute, pa je praktično celo tržište u crvenom. Eter je jutros izgubio 10 odsto vrednosti, a ozbiljne minuse beleže i akcije mnogih tehnoloških kompanija. „Epl“ je izgubio četiri odsto vrednosti, „Tesla“ tri, „Majkrosoft“ pet ...\nU minusu je i zlato koje, inače, važi za sigurno utočište i meku za ulaganje kada inflacija divlja.\nKljučni razlog su novi podaci o inflaciji u Americi koji ukazuju da nije bilo gore u poslednjih 40 godina. Ulje na vatru dodala je i informacija koja je stigla iz Evrope. Nakon redovne sednice, Evropska centralna banka je objavila da će u julu ugasiti subvencije privredi evrozone i prvi put od 2011. godine podići ključne kamatne stope kako bi zauzdala inflaciju. Poskupljenja se u evrozoni, inače, kreću na rekordnim nivoima od oko osam odsto u proseku.\nPotrošačke cene u Americi su porasle za 8,6 odsto prošlog meseca u odnosu na 12 meseci ranije, brže od rasta u aprilu od 8,3 odsto u odnosu na isti period prošle godine, saopštilo je Ministarstvo rada.\nNa mesečnom nivou, cene su skočile za 1 odsto od aprila do maja, i to je strmoglav rast sa povećanja od 0,3 odsto od marta do aprila. Za veći deo tog povećanja krive su mnogo veće cene gasa.\nVisoka inflacija je takođe primorala Federalne rezerve na ono što će verovatno biti najbrža serija povećanja kamatnih stopa u poslednje tri decenije.\nVelika američka inflacija nameće ozbiljne pritiske na porodice, primoravajući ih da plaćaju mnogo više za hranu, gas i kiriju i smanjujući njihovu mogućnost da priušte diskrecione stvari, od frizura do elektronike. Ljudi sa nižim prihodima posebno se bore jer, u proseku, veći deo njihovog prihoda ide na potrepštine, piše „Blic biznis“.\nEvropska centralna banka povećava kamatne stope\nEvropska centralna banka saopštila je da će povećati kamatne stope prvi put od 2011. godine na sastanku sledećeg meseca. Saopšteno je i da će u julu ugasiti podsticaje za ekonomije evrozone.\nRedovni krizni pandemijski program kupovine obveznica trebalo je da bude ugašen ove jeseni, ali raspored je poremetila ukrajinska kriza. Zato je ECB najavila da će program za podsticanje ekonomije evrozone koji je pokrenut nakon dužničke krize ugasiti 1. jula.\nBanka je saopštila i da namerava da podigne stope za 25 baznih poena i da će okončati svoj program kupovine obveznica 1. jula .\nECB je takođe ostavila otvorena vrata za veće povećanje u septembru, jer pokušava da stavi pod kontrolu rastuću inflaciju.\n„Gledajući dalje unapred, Upravni savet očekuje da će u septembru ponovo podići ključne kamatne stope ECB“, navodi se u saopštenju centralne banke.\n„Visoka inflacija je veliki izazov za sve nas“, rekla je predsednica ECB Kristin Lagard. „Cene su, takođe, snažnije porasle zbog obnovljenih uskih grla u snabdevanju i zbog oporavka domaće tražnje, posebno u sektoru usluga, kako se naša privreda ponovo otvara“.


Krali sve - od makaza do dvogleda - Glas Srpske\nnezavisne.com 24.05.2019 19:30\nPrnjavor - Policija je ispitala 10 lica, uključujući i sedam maloljetnika, osumnjičenih da su na području Prnjavora i Laktaša upadali u stambene i druge objekte te krali raznu robu, od makaza za orezivanje voćnjaka do dvogleda.\nTo je potvrdio izvor "Nezavisnih" blizak istrazi, koji dodaje da su ovom akcijom, nazvanom "Polo", rasvijetljena 22 krivična djela.\n"Sumnja se da su, uz zlato i novac, ukrali, između ostalog, i laptop računare, dva televizora, fotoaparat, trimer, agregat, lovačku pušku, dvogled, kofere s alatom, ručne testere te makaze za orezivanje voćnjaka", precizirao je sagovornik "Nezavisnih".\n"Nezavisne" nezvanično saznaju da su, uz dva maloljetnika iz Laktaša, te pet iz Prnjavora, osumnjičeni i Elmedin Ahmić (18), Darko Popović (22) i Danijel Moravac (22), sva trojica iz Prnjavora.\n"Teretimo ih da su krađe počinili u kućama i vikendicama, te pomoćnim objektima na području Laktaša i Prnjavora", pojasnio je u petak izvor "Nezavisnih" upućen u istragu.\n"Navedena krivična djela izvršena su tako što su osumnjičeni upotrebom fizičke snage i podesnog alata djelovali na vrata objekata, ulazili u unutrašnjost odakle su otuđivali novac, zlatni nakit i druge predmete pogodne za dalju preprodaju, pričinivši štetu u iznosu od oko 15.000 KM", saopštila je Marija Markanović, portparol PU Banjaluka.


Lejkersi pobedili Denver, 22 poena Jokića - Sport - Dnevni list Danas\nPočetna » Sport » Lejkersi pobedili Denver, 22 poena Jokića\nLejkersi pobedili Denver, 22 poena Jokića\nKošarkaši Los Anđeles Lejkersa pobedili su noćas posle produžetka Denver sa 120:116 i prekinuli niz Nagetsa od četiri pobede u NBA ligi.\n0Piše: Beta 13. februara 2020. 08.30\nLejkerse su predvodili Lebron Džejms tripl dabl učinkom od 32 poena, 14 asistencija i 12 skokova i Entoni Dejvis sa 33 poena i 10 skokova. Dvajt Hauard dodao je 14 poena uz 11 skokova, u 23. pobedi Lejkersa na gostovanjima.\nLejkersi sada imaju četiri utakmice prednosti u odnosu na drugoplasirani Denver u Zapadnoj konferenciji.\nU ekipi iz Denvera najefikasniji je bio Džamal Marej sa 33 poena i 10 asistencija, dok je srpski košarkaš Nikola Jokić postigao 22 poena, uz 11 skokova, tri asistencije i jednu blokadu. On je pre utakmice dobio uramljen ol star dres, pošto će učestvovati u vikendu svih zvezda NBA lige u Čikagu.\nKošarkaši Dalasa pobedili su Sakramento sa 130:111 predvođeni Lukom Dončićem, koji je postigao 33 poena, uz 12 skokova i osam asistencija. Slovenački košarkaš vratio se u tim posle sedam utakmica pauze zbog povrede desnog skočnog zgloba i biće spreman za ol star vikend.\nKristaps Porzingis u pobedi je učestvovao sa 27 poena, 13 skokova i pet asistencija, Tim Hardavej sa 19, a Set Kari sa 18 poena. Srpski centar Boban Marjanović utakmicu je završio sa tri poena, jednim skokom i jednom asistencijom.\nU ekipi Sakramenta Badi Hild bio je najefikasniji sa 22 poena i devet asistencija, a Dearon Foks dodao je 16 poena. Srpski košarkaš Nemanja Bjelica postigao je 10 poena uz sedam skokova, a Bogdan Bogdanović šest poena, četiri skoka i dve asistencije.\nKošarkaši Bruklina pobedili su Toronto sa 101:91 i prekinuli niz aktuelnog šampiona od 15 pobeda. Netse su predvodili Karis Levert sa 20 poena, sedam asistencija, četiri skoka i četiri ukradene lopte, Džo Haris sa 19 poena i šest skokova i Spenser Dinvidi sa 17 poena, devet asistencija i šest skokova.\nSerž Ibaka postigao je 28 poena uz devet skokova za Toronto, Fred Vanvlit 22 poena. Paskal Sjakam dodao je 16 poena, uz osam skokova, a Kajl Lauri tripl dabl učinak od 12 poena, 12 asistencija i 11 skokova.\nMemfis je pobedio Portland sa 111:104. Brendon Klark bio je najefikasniji u pobedničkom timu sa 27 poena, a Dža Morant dodao je 20 poena uz devet asistencija. Dobru partiju prikazao je i Jonas Valančijunas sa 12 poena i 18 skokova. Srpski košarkaš Marko Gudurić nije igrao.\nU ekipi Portlanda Si Džejm Mekalum postigao je 23 poena, a Demjan Lilard 20 poena, 10 asistencija i pet skokova. On je posle utakmice rekao da će propustiti ol star vikend i šutiranje „trojki“ pošto je povredio preponu. Hasan Vajtsajd utakmicu je završio sa 16 poena i 11 skokova, a Trevor Ariza sa 12 poena i šest skokova.\nU ostalim utakmicama Klivlend je pobedio Atlantu sa 127:105, Orlando je posle produžetka pobedio Detroit sa 116:112, dok je Indijana bila bolja od Milvokija sa 118:111.\nVašington je pobedio Njujork sa 114:96, Šarlot je pobedio Minesotu sa 115:108, Finiks je bio bolji od Golden Stejta 112:106, a Juta od Majamija sa 116:101.\nKošarka, NBA, Nikola JokićBeograd\nJokić: Bili smo baš sebični\nCentar sigurno, možda i četvorka


SAM :: Aktivnosti :: Održan SAMIT100 biznis lidera Jugoistočne Evrope 2017\nNaslovna :: Aktivnosti :: Aktivnosti :: Održan SAMIT100 biznis lidera Jugoistočne Evrope 2017\nOdržan SAMIT100 biznis lidera Jugoistočne Evrope 2017\nU prisustvu više od 100 poslovnih lidera iz regiona i specijalnih gostiju iz međunarodnih finansijskih institucija, održan je najveći poslovni događaj na ovim prostorima – šesti godišnji Summit 100 poslovnih lidera jugoistočne Evrope.\nU svom uvodnom obraćanju, Živko Mukaetov istakao je kako je Summit 100 prerastao u vodeću regionalnu poslovnu platformu i najavio buduća očekivanja, ali i podsetio na prethodna izdanja, na rezultate i ključne projekte koji su proizašli iz njih.\n“Fokus Summit-a 100 u Skoplju, kao i svake godine, jeste regionalna saradnja. Radi lakšeg pristupa novim tržištima, kompanijama je potrebno udruživanje, a Summit 100 je odlična inicijativa za postizanje ovih ciljeva. U isto vreme, Summit 100 je jaka platforma za strukturisanje razvojnih programa koji bi približili region korak napred u ispunjavanju misije za građenje moćne biznis zajednice koja bi bila generator većeg ekonomskog rasta. Mi u Summit-u 100 smo uvereni da bismo samo preko intenziviranja regionalne saradnje i građenja sinergija između kompanija podigli konkurentnost ekonomija, našim firmama bismo omogućili lakši pristup novim tržištima te bismo bili mnogo primamljiviji inostranim investitorima kao unificirano tržište”, izjavio je Mukaetov na otvaranju Summit-a 100.\nVioleta Bulc, Evropska komesarka za transport, naglasila je kako pozitivni trendovi u Evropi, poput pada nezaposlenosti, predstavljaju dobru poruku za mlade ljude. „Evropska unija je izašla iz krize, sve zemlje članice beleže privredni rast. To su dobre vesti koje želimo da podelimo s našim partnerima na zapadnom Balkanu gde se, takođe, događaju pozitivni trendovi“, kazala je Bulc.\nU okviru šestog godišnjeg Samita100, potpisan je Memorandum o saradnji između regionalne platforme SAMIT100 i Komorskog investicionog foruma šest zemalja Zapadnog Balkana – tela za regionalnu saradnju komora Makedonije, Srbije, Albanije, Kosova, Bosne i Hercegovine i Crne Gore.\nKomorski investicioni forum formiran je na marginama Samita o Zapadnom Balkanu, održanom u Trstu.\nPrema rečima potpisnika, predsedavajućeg Samita100, Živka Mukaetova, i predsednika Privredne komore Srbije, Marka Čadeža, cilj memoranduma je da okupi sve snage iz privatnog sektora i jake regionalne kompanije da zajedno rade na sprovođenju dogovorenih projekata iz Berlinske inicijative.\n„Ove smo godine u Skoplju oficijalizirali regionalnu saradnju Samita100 potpisivanjem Memoranduma o razumevanju i saradnji između naše platforme i Komorskog investicionog foruma šest zemalja Zapadnog Balkana. Memorandum ima za cilj podsticanje privredne saradnje i unapređenje konkurentnosti regionalne i nacionalnih ekonomija.“, izjavio je Živko Mukaetov u svom obraćanju.\nNaslanjajući se na teme u okviru Samita100 i dubljeg povezivanja regiona kroz saradnju na temu bržeg prometa robe i usluga, transporta, energetike i brendiranog porekla, Čadež je izjavio:\n„Mi želimo da pomognemo u ostvarenju tih zadataka, kao što su uklanjanje carinskih barijera, sinhronizacija dokumentacije, ali i sinhronizovanje ostalih procedura. Na nama je da stalno držimo tu temu visoko na agendi i mislim da takva spremnost sada postoji, ali ne smemo da se opustimo. Ovo je pitanje opstanka našeg regiona.“, zaključio je Čadež.


DODIK VUČE ZA NOS SKUPŠTINU RS: Samo je SNSD u cijeloj RS koristio donacije "nepoželjne" američke fondacije NDI!\nDODIK VUČE ZA NOS SKUPŠTINU RS: Samo je SNSD u cijeloj RS koristio donacije “nepoželjne” američke fondacije NDI!\nČlan Predsjedništva Bosne i Hercegovine Milorad Dodik ustvrdio je u ponedjeljak da sadašnja američka administracija pokušava preuzeti nadzor nad provedbom izbora u BiH i tako na vlast dovesti stranke i političare koji odgovaraju Washingtonu.\nDodik je objasnio jučer za govornicom Skupštine Republike Srpske zašto je glasao protiv memoranduma CIK BiH i Međunarodne fondacije za izborne sisteme (IFES) o nagledanju lokalnih izbora u BiH.\n– Agencija koja bi nadgledala izbore je američka i finansira je NDI, odnosno Demokratska stranka u Americi koja djeluje na međunarodnom planu u skladu s američkim interesima, rekao je Milorad Dodik.\nOn je rekao da bi prihvatanjem memoranduma bio izgubljen suverenitet i nezavisnost izbornog procesa u BiH, da otvara vrata da se izaberu njihovi politički favoriti u BiH, te da bi IFES favorizirao bošnjačku stranu.\nDodik je dodao da se radi o organizaciji koja pripada Sorošu “koja se izvještila načinima kontrole izbornog procesa”.\nKao jedan od dugogodišnjih korisnika obilnih donacija NDI-a, Dodik bi barem toliko trebao znati da fondacija Georga Sorosa i NDI nemaju nikakve međusubne veze, osim što se zalažu za iste ciljeve – za otvoreno, demokratsko društvo i jačanje civilnog sektora.\nNacionalni demokratski institut (NDI) nevladina je organizacija koja je neprikriveno i obilato podržavala dvije stranke u BiH – SDP u Federaciji BiH i SNSD u Republici Srpskoj.\nPred svake izbore tokom nekoliko izbornih ciklusa NDI je finansirao različite trening programe za aktiviste SDP-a i SNSD-a, a primjerice, na ove treninge 2010. godine NDI je potrošio skoro puni million dolara!\nNo, nakon što je Dodikov SNSD napravio radikalan zaokret udesno, i počeo otvoreno koketirati s radikalnim, profašističkim strankama Evrope, Dodikov SNSD je skinut s američke finansijske cucle.\nNe samo Nacionalni demokratski institut, nego i Međunarodni republikanski institut (IRI) te Agencija za razvoj (USAID) prekinule su sve odnose s Miloradom Dodikom i njegovim SNSD-om, koji je upravo u to vrijeme isključen iz Socijalističke internacionale.\nAmerička je administracija, kako je tada napisano u službenom priopćenju, odlučila je prekinuti finansiranje ovog programa, jer je “ocijenila da Savez nezavisnih socijaldemokrata više ne ispunjava kriterij za USAID-ov program pomoći političkim strankama namijenjen razvoju i konsolidaciji parlamentarnih demokratija”.\nInače, protokol o suradnji Centralne izborne komisije i Međunarodne fondacije za izborne sisteme (IFES), dogovoren je puno ranije, a pregovore je vodio Dodikov čovjek od najvećeg povjerenja u CIK-u, Branko Petrić!\nZašto se Dodik ne usuđuje da žrtvuje krivce za smrt Davida Dragičevića?


Trojanac Gameover Zeus se vratio\nVesti, 13.07.2014, 22:01 PM\nPosle velike policijske akcije protiv masovne bot mreže Gameover Zeus početkom juna, u kojoj je učešće uzelo i nekoliko privatnih kompanija, sajber kriminalci sada pokušavaju da stvore novu bot mrežu zasnovanu na malveru koji je po svemu sudeći modifikovana verzija trojanca Gameover Zeus.\nGameover Zeus je malver koji je dizajniran da krade korisnička imena i lozinke, kao i druge privatne i finansijske informacije od korisnika prilikom prijavljivanja na sajtove banaka i druge popularne web sajtove.\nPrema podacima američkog FBI, koji je učestvovao u akciji protiv bot mreže Gamover Zeus, ovaj trojanac je do sada zarazio više od milion računara širom sveta i prouzrokovao štetu koja je procenjena na više od 100 miliona dolara.\nAkcija protiv bot mreže Gameover Zeus zahtevala je posebne tehnike i pomoć kompanija koje se bave bezbednošću, jer za razliku od većine drugih trojanskih programa, koji koriste ograničeni broj servera i domena za komandu i kontrolu, Gameover ima peer-to-peer arhitekturu.\nMalver takođe ima backup mehanizam koji se oslanja na DGA (domain name generation algorithm) da bi osigurao da kompjuteri mogu primati komande čak i kada su isključeni sa peer-to-peer mreže. Pomoću ovog mehanizma malver generiše nasumična imena domena u određenim vremenskim intervalima i pokušava da im pristupi. Napadači su mogli da predvide koja će imena domena botovi generisati određenog dana i unapred registrovati jedan od njih da bi poslali komande.\nProšle nedelje, istraživači iz Malcovery Security primetili su nekoliko spam kampanja kojima se distribuira trojanac koji je, kako izgleda, u velikoj meri zasnovan na kodu malvera Gameover Zeus. Ovaj novi malver se više ne oslanja na peer-to-peer infrastukturu i koristi DGA kao primarni komandno-kontrolni mehanizam.\nIstraživači tvrde da je mutant malvera Gameover Zeus nov jer je jedan od domena za C&C aktivnosti registrovan u četvrtak, 10. jula, u Kini, i da je još uvek aktivan.\nSpam emailovi kojima se distribuira novi Gameover Zeus su navodna obaveštenja banaka koja sadrže atačment, koji kada se otvori, izvršava payload i započinje komunikaciju sa C&C serverima da bi dobio instrukcije za dalje delovanje.\nIstraživači iz firme Malcovery Security kontaktirali su FBI i DellSecureWorks koji su učestvovali u junskoj operaciji nazvanoj "Tovar" protiv originalnog malvera Gameover Zeus i dobili potvrdu da su C&C serveri korišćeni za tu bot mrežu još uvek pod njihovom kontrolom.\nU saopštenju američkog ministarstva pravde se kaže da su svi ili skoro svi računari koji su bili zaraženi malverom Grameover Zeus oslobođeni iz ruku sajber kriminalaca i da sada isključivo komuniciraju sa zamenskim serverom, koji je odobrio sud.\nPovratak malvera Gameover Zeus ne bi trebalo da bude preveliko iznenađenje jer je izvorni kod malvera još uvek u rukama sajber kriminalaca. Ovo otkriće ukazuje da kriminalci odgovorni za distribuciju Gameover Zeusa ne namerevaju da odustanu od ovog malvera, kažu stručnjaci.


Četrnaesti po redu Vaskršnji fudokan kup u organizaciji Karate kluba Čačak održaće se u hali Osnovne škole u Preljini, u nedelju, 17. aprila sa početkom u 10:30 časova.\nVeć četrnaest godina, karatisti iz ovog kluba su domaćini Vaskršnjeg kupa koji ima i internacionalni karakter i predstavlja jedno od važnijih takmičenja u kalendaru Fudokan saveza Srbije. Članovi karate kluba Čačak su uspešno počeli ovu sezonu i trenutno su prvi na tabeli Fudokan saveza nakon održanog prvog kola Fudokan lige u Nišu, 3. aprila, odakle su se vratili sa osvojene 92 medalje. Glavni trener karate kluba Čačak, Miloš Senić, ujedno i potpredsednik Evropske fudokan federacije, ističe svoje zadovoljstvo uspehom takmičara na prvom kolu lige kao i to da je veliki broj članova ovog kluba deo reprezentacije Srbije u fudokan karateu i da su nosioci titula svetskih i evropskih prvaka, u svim starosnim kategorijama, od najmladjih takmičara do seniora.\nOsim drugog kola lige i prijateljskih turnira, karatiste Karate kluba Čačak očekuju pripreme za prvenstvo Evrope u fudokan karateu koje će se održati u oktobru 2016. godine, u Krakovu, u Poljskoj.


Beta 26. jula 2021. 13:55\nCrnogorski predsednik Milo Djukanović izjavio je da Srbija pokušava da dokaže da je Crna Gora srpska država, da su Crnogorci zapravo Srbi, da ne postoji crnogorska crkva, kultura.\n„Permanentan je viševekovni napor iz Srbije, kojeg artikuliše velikosrpski nacionalizam da prisvoji Crnu Goru i učini je delom srpskog državnog nacionalnog i kulturnog identiteta, zato su i bili protiv crnogorske nezavisnosti“, kazao je Djukanović u intervjuu za slovačku TA3.\nOn je dodao da je lakše nositi se sa velikosrpskim nacionalizmom dok on, kako je kazao, dolazi iz nekih akademskih ili drugih krugova.\nProblem je, kaže Djukanović, kada taj nacionalizam dobije svoje uporište u državnoj politici Srbije. Takvo je stanje, ističe on, danas.\n„Srbija danas kroz svoju državnu politiku dovodi u pitanje crnogorsku nezavisnost. Oni to neće priznati, ali onim što rade oni dovode u pitanje crnogorsku nezavisnost. Zato je jako važno da se završi sa iluzijama da je moguće menjati granice na Zapadnom Balkanu. Kada se Srbija odrekne takve svoje aspiracije prema Crnoj Gori verujem da ćemo moći da se poslužimo iskustvom saradnje Češke i Slovačke“, kazao je predsednik Crne Gore, prenose podgorički mediji.\nGovoreći o odnosu Crne Gore i Srbije, Djukanović je kazao da je njegova vizija da bi one trebalo da imaju odnos poput Češke i Slovačke i dodao da se Crna Gora trudi se da sačuva šansu za takav odnos u budućnosti.\n„Nažalost imamo problem u Beogradu koji traje vekovima“, rekao je on i dodao da je Rusija veoma prisutna na Zapadnom Balkanu i „popunjava prazan prostor u regionu“.\n„Moja poruka je da EU mora ofanzivnije da se vrati na Zapadni Balkan, otvori jasnu perspektivu članstva zemljama Zapadnog Balkana da ekspertizama pomogne da savladamo izazove. Ona ne sme da stvara konfuziju izjavama da li će i kada region biti dio EU. I EU ima jak interes da Zapadni Balkan živi evropskim životom. Prisustvo Rusije na Zapadnom Balkanu ozbiljan je geopolitoički izazov prije svega za Evropu“, kazao je Djukanović.


GRADONAČELNIK KRALJEVA TERZIĆ: "Taj grupa" će brinuti o radnicima! Za razliku od drugih mi ne zatvaramo fabrike NEGO IH OTVARAMO! - Informer\n23:51 Ekonomija 0\nGRADONAČELNIK KRALJEVA TERZIĆ: "Taj grupa" će brinuti o radnicima! Za razliku od drugih mi ne zatvaramo fabrike NEGO IH OTVARAMO!\nTurska kompanija "Taj grupa" do 1. oktobra instaliraće mašine u fabrici koju planira da izgradi na zemljištu nekadašnjeg "Autotransporta" u Kraljevu a u prvom krugu zaposliće oko 700 radnika. U naredne tri godine ova fabrika uposliće ukupno dve i po hiljade ljudi\nGradonačelnik Kraljeva dr Predrag Terzić, odgovarajući na brojne komentare koje je, kako je rekao, čuo prethodnih dana, kaže da investitori iz Turske ne žele da izrabljuju radnike.\n- Čuo sam komentare kako će ljudi raditi bez plate i slično i to nije tačno. Taj grupa će brinuti o svim radnicima. Građani Kraljeva će sada imati gde da se zaposle jer mi, za razliku od nekih drugih, ne zatvaramo fabrike nego ih otvaramo, rekao je Terzić.\nOn je dodao da je u Kraljevu u toku izgradnja nekoliko važnih infrastrukturnih objekata i kazao da će ih ove godine biti još više.\n- Očekujemo izgradnju stanova za pripadnike službi bezbednosti. Potpisao sam ugovor sa ministarkom Zoranom Mihajlović i određen je izvođač radova, kazao je on.\nGradonačelnik Kraljeva dr Predrag Terzić kazao je da je pred gradskim rukovodstvom mnogo posla u narednom periodu. Govoreći o infrastrukturi, Terzić je kazao da će uskoro biti izgrađeno desetak kapitalnih objekata. Radovi na pojedinim lokacijama već su počeli.\n- Rekonstruisaćemo Atletski stadion kako bi konkurisali za neko veliko takmičenje, pri kraju su radovi na izgradnji Severne obilaznice, započeta je izgradnja vrtića za koji je donator obezbedio 200 hiljada evra i mi još toliko. Ove godine počinje izgradnja sportske sale, osnovne škole i stanova i rekonstrukcija trga, rekao je Terzić.\nOn je najavio i rekonstrukciju nadvožnjaka ka Jarčujku a za te radove opredeljeno je 69 miliona i kružnog toka kod Male pijace. Rekonstrukciju nadvožnjaka i kružnog toka finansiraju Putevi Srbije.\nGovoreći o fabrici koju će investitori iz Turske izgraditi do jeseni na zemljištu "Autotransporta" direktor Javnog preduzeća za uređenje zemljišta Aleksandar Nestorović kazao je da će glavni izvođač radova biti građevinska firma investitora a da su podizvođači preduzeća iz Kraljeva.\n- Nova fabrika prostiraće se na trideset hiljada kvadrata. Da bi se ona izgradila potrebno je uposliti najmanje 400 građevinaca, kazao je Nestorović.\nTurska kompanija "Taj grupa" kupila je kraljevački "Autotransport" za 260 miliona dinara. Tu će izgraditi fabriku za proizvodnju džinsa čiji se prvi gotovi proizvodi očekuju u oktobru ove godine.\nU KRALJEVU PRIVREDNI BUM! Turci kupili Autotransport i prave fabriku za DVE I PO HILJADE RADNIKA!\nTaj grupa investicije Kraljevo Predrag Terzić\n(FOTO) ŽENE KOJE POMERAJU GRANICE! Dodeljena priznanja "Dama regiona 2016."


Jordanski obaveštajci kradu američko oružje namenjeno sirijskim pobunjenicima - 27.06.2016, Sputnik Srbija\nJordanski obaveštajci kradu američko oružje namenjeno sirijskim pobunjenicima\nJordanska vojska i pripadnici obaveštajnih službi kradu oružje koje Sjedinjene Američke Države i Saudijska Arabija isporučuju sirijskim pobunjenicima radi borbe... 27.06.2016, Sputnik Srbija\n© REUTERS / Muhammad HamedBezbednosne službe Jordana\nJordanska vojska i pripadnici obaveštajnih službi kradu oružje koje Sjedinjene Američke Države i Saudijska Arabija isporučuju sirijskim pobunjenicima radi borbe protiv sirijskog režima i preprodaju ga na crnom tržištu, piše „Njujork tajms“.\nSirija: Jordan naoružava teroriste\n4 Jun 2016, 09:50\nKako navodi „Njujork tajms“, na crnom tržištu u Jordanu pojavila se velika količina oružja u vrednosti od više miliona dolara, koju kupuju i preprodaju krijumčari u zemlji.\nDo takvog zaključka došao je FBI nakon provere incidenta koji se dogodio u novembru prošle godine kada je jordanski policajac otvorio vatru na kolege, kada je poginulo četvoro, a povređeno pet ljudi.\nList podseća da američka obaveštajna služba obučava Sirijce u nekoliko arapskih zemalja radi svrgavanja sirijskog predsednika Bašara el Asada. U protekle tri godine, kako navode američki zvaničnici, CIA je obučila na hiljade pobunjenika.\n„Krađa oružja govori o haotičnim, neplaniranim posledicama programa naoružavanja pobunjenika“, navodi list.\nObaveštajne agencije CIA i FBI još uvek nisu komentarisale te informacije.


Vršilac dužnosti pomoćnika ministra spoljnih poslova za bezbednosnu politiku ambasador Branimir Filipović otvorio je skup „Peta Beogradska NATO nedelja" zajedno sa pomoćnikom generalnog sekretara NATO-a za javnu diplomatiju ambasadorom Takanom Ildemom, generalom Bendzaminom Hodzisom, glavnokomandujućim američkih snaga u Evropi, Kajlom Skatom, ambasadorom SAD-a u Beogradu i Matejom Norčić Štamcar, zamenicom šefa delegacije EU u Srbiji.\nSkup, koji je održan 16. i 17. novembra, organizovan je od strane Centra za evroatlantske studije uz podršku NATO Odeljenja za javnu diplomatiju i Ambasade SAD.\nV.d. pomoćnika ministra je ukazao da „NATO nedelja" i ove godine predstavlja dobru priliku da se u širokom krugu učesnika iz institucija Republike Srbije, institucija NATO-a, EU, država članica Alijanse i partnera, ali i sa predstavnicima akademskog i nevladinog sektora i medija razmotri niz pitanja i daju dodatna objašnjenja u vezi sa suštinom i funkcionisanjem NATO-a i njegovim odnosima sa drugim međunarodnim organizacijama, a što je najvažnije da se jasno predstave aktivnosti Srbije u saradnji sa NATO-om kroz program PzM, dosadašnji rezultati desetogodišnje partnerske saradnje naše zemlje, kao i ideje za partnersku saradnju u narednom periodu.\nAmbasador Filipović je posebno ukazao da ovaj skup koincidira sa upravo realizovanom posetom predsednika Republike Aleksandra Vučića sedištu NATO-a, kojom je još jednom potvrđena intenzivna dinamika uspešnog političkog dijaloga na najvišem nivou, koju prati dijalog na ostalim nivoima, kao i raznovrsnost praktične saradnje, što sve doprinosi boljem razumevanju dve strane i jačanju mira i stabilnosti u regionu.\nV.d. pomoćnika ministra je ukazao na spoljnopolitičke prioritete Srbije, naglašavajući strateško opredeljenje naše zemlje za članstvo u EU i napore koje Srbija čini u snažnom doprinosu bezbednosti i stabilnosti na ZB, što je ključna pretpostavka ekonomskog i svakog drugog napretka regiona i svake zemlje pojedinačno. Kada se radi o odnosima sa NATO-om, istakao je da oni za Srbiju predstavljaju izuzetno važnu oblast spoljne i bezbednosne politike i na linijama su jasnog opredeljenja za očuvanje i unapređenje regionalnog mira i bezbednosti, što istovremeno predstavlja važan elemenat ukupne evropske bezbednosti.\nU svom izlaganju tokom otvaranja skupa, v.d. pomoćnika ministra je istakao da Srbija sprovodi politiku vojne neutralnosti, što znači da nema namere da bude član u bilo kom postojećem vojnom savezu, ali takva pozicija, međutim, ne predstavlja prepreku daljem unapređenju partnerske saradnje sa NATO-om, što se vidi iz drugih primera, da vojno neutralne, odnosno vojne nesvrstane zemlje takvu saradnju uspešno ostvaruju. U tom smislu vojna neutralnost Srbije ne znači izolaciju ili samodovoljnost već aktivnu ulogu partnera koji je privržen miru, stabilnosti i saradnji. Dodao je da naša strana visoko ceni što NATO u potpunosti poštuje takvu politiku vojne neutralnosti Srbije i sa svoje strane želi da se partnerska saradnja u takvom okviru unapređuje, što je ključna osnova za građenje odnosa dve strane. Takva pozicija, ali i saradnja sa drugim zemljama u svetu nisu na štetu naše saradnje sa NATO-om i obrnuto, jer sve aktivnosti koje preduzimamo u skladu su sa našim interesima i one su potpuno transparentne\nAmbasador Filipović je posebno ukazao na izuzetno značajnu uloga KFOR-a na KiM u skladu sa Rezolucijom SB UN 1244, ne samo sa aspekta interesa Srbije, već i celine regiona. Srbija u potpunosti podržava mandat Misije KFOR-a i veoma je bitno da Misija ne smanjuje svoje prisustvo u Pokrajini. Uloga KFOR-a u zaštiti srpskog stanovništva i njegove kulturne i religijske baštine je od esencijalnog značaja. Ostajući na čvrstoj poziciji o nepriznavanju JPNK, Srbija je posvećena dijalogu Beograda i Prištine u cilju obezbeđenja stabilnosti u Pokrajini, a takva opredeljenost podrazumeva da sve što je dogovoreno u dijalogu mora i da se i ostvari.\nAmbasador Filipović je učestvovao u posebnom panelu drugog dana ovog skupa koji je bio posvećen odnosima Srbije i NATO-a zajedno sa general majorom Milanom Mojsilovićem, v.d. pomoćnika ministra odbrane, Robertom Pšcelom iz NATO odeljenja za javnu diplomatiju i dr Goranom Matićem, direktorom Kancelarije Saveta za nacionalnu bezbednost, na kome je ukazao na važnost intenzivnog političkog dijaloga na visokom nivou, kao i na konkretne pogodnosti koje Srbija ostvaruje u raznovrsnim oblcicima praktične saradnje kroz programe Partnerstva za mir.\nKljučne reči: Branimir Filipović Pomoćnik ministra za bezbednosnu politiku Ministarstvo spoljnih poslova NATO


SEEbiz.eu / TREND / Medan: Pitanje prodaje Komercijalne banke u rukama akcionara\nVladimir Medan Komercijalna banka Vlada Srbije Siniša Mali\nAutor/izvor: SEEbiz / Tanjug / Magazin Biznis\nDatum objave: 19.05.2019. - 10:50:36\nBEOGRAD – Predsednik Izvršnog odbora Komercijalne banke Vladimir Medan govoreći o procesu privatizacije najveće srpske banke u većinskom državnom vlasništvu izjavio je da je posao odbora da se obezbedi sigurnost, stabilnost i profitabilnost banke, kao i sigurno i stabilno poslovanje.\nNa pitanje novinara Magazina Biznis šta se može očekivati u procesu raspisivanja tendera za prodaju Komercijalne banke do kraja maja ili početkom juna, kao i okončanje privatizacije do kraja ove godine koje je ministar finansija Siniša Mali najavio nedavno, Medan je odgovorio da ne može da prejudicira dinamiku i u kom smeru će se odvijati ceo proces, i da o tome odlučuju akcionari.\n„Pitanje akvizicije, odnosno kupovine – prodaje, to je pitanje za akcionare. Oni odlučuju da li će zadržati svoj udeo u nekoj instituciji ili će je prepustiti nekom drugom“, odgovorio je Medan na pitanje o očekivanoj privatizaciji najveće srpske banke u većinskom državnom vlasništvu i dodao da Komercijalna banka ima pul od 12 odsto malih akcionara i na Beogradskoj berzi se dnevno trguje akcijama te banke.\nPrema njegovim rečima, za godinu dana je vrednost akcija porasla sa 1.800 na prosečno 2.800 dinara. Rezultat je dobar: vrednost akcija je za godinu dana povećana za gotovo 60 odsto, ocenio je Medan.\n„Naš posao je da dižemo vrednost banke i držimo je na što višem nivou, jer Komercijalna banka je velika sistemska banka koja ima ogroman značaj i vrednost i mi to treba da držimo na optimalnom nivou“, rekao je sadašnji prvi čovek Komercijalne banke, koji, inače, ima bogato iskustvo u akvizicijama koje su realizovane tokom prethodnog tranzicionog perioda u Srbiji, piše Bizinis Magazin.\nNa pitanje zahvaljujući čemu je Komercijalna banka ostvarila istorijski dobar rezultat, pošto je već u procesu privatizacije, a faza akvizicije je obično period zastoja u poslovanju, on je odgovorio da je Komercijalna banka u 2018. godini prelomila trend i sve negativne rezultate poslovanja preokrenula u pozitivne.\n„Posle određenog perioda kada smo imali stagnaciju, trend je preokrenut u rast. Svi pokazatelji poslovanja su pozitivni. Tako je i definisan rezultat poslovanja, kojim je ostvaren profit“, ocenio je Medan.\nKomercijalna banka je jedan od lidera u štednji građana, navodi Medan potkrepljujući to podacima da je banka završila prošlu godinu sa 1,7 milijardi evra štednje građana, a da je već u 2019. posle prvog kvartala, prevazišla taj iznos.\nGovoreći o sanaciji gubitaka koje je Komercijalna banka beležila prošlih godina, Medin kaže da je disperzija rizika koju primenjuju danas, posledica iskustva iz poslovanja prethodnih godina i da je banka od 2005. do 2014. godine imala značajan iznos nenaplativih plasmana.\n„Ta nenaplativa potraživanja, odnosno gubici, su 2015. i 2016. godine isknjiženi na teret kapitala. Upravo to je obezbedilo da danas Banka može da radi bez opterećenja prošlosti i da se ne bavi lošim i problematičnim plasmanima, nego da se fokusira na plasmane danas i one koje će raditi u budućnosti“, rekao je on, navodeći da je time obezbeđen profit od 13,5 milijardi dinara, odnosno preko 100 miliona evra NPL-ova, napravljenih ranijih godina, a koji su otpisani u dve godine.\nKomentarišući sadašnji nivo bankarskih kamata na srpskom tržištu i odgovarajući na pitanje da li je prošlo vreme visokih bankarskih kamata, Medan je rekao da nivo kamata u Srbiji već pet-šest godina ima opadajući trend.\n„Evropska centralna banka (ECB) i dalje drži referentnu kamatnu stopu ispod nule i iznosi minus 0,3 odsto. Drugim rečima, kamatne stope su na minimalnom nivou. Da li će za 0,1 ili 0,3 odsto doći do nekog sniženja, to je stvar konkurencije i borbe za klijente“ rekao je on, konstatujući da se značajniji pad kamatnih stopa ne može očekivati.\nMedan je rekao i da je spajanje banaka na srpskom tržištu nezaustavljiv proces jer tržište praktično gura banke u različita ukrupnjavanja u bankarskom sektoru i da su do sada regionalne bankarsko-finansijske grupe vršile prestrukturisanja na srpskom finansijskom tržištu i to će se nastaviti, a moguće je i da se na srpskom tržištu pojave neki sasvim novi investitori.\nOn je rekao i da je teško reći u kom smeru će se proces dalje odvijati po pitanju potencijalnog novog vlasnika Komercijalne banke do kraja 2019. godine, ali da je Komercijalna banka uspela da spoji tradicionalno i savremeno i po tome se razlikuje od drugih banaka na tržištu.\n„To je naša velika komparativna prednost – istovremeno smo inovativni i tradicionalni“, ocenio je Vladimir Medan u intervjuu za Magazin Biznis.


„Industrija 4.0“ predstavlja integraciju savremenih informacionih sistema i tehnologija sa fizičkom proizvodnjom i procesima, što omogućava razvoj novih tržišta i modela. Kako bi kompanije bile konkurentne na tržištu i pratile dalje tokove razvoja, potpuna digitalizacija procesa predstavlja jedan od primarnih ciljeva.\nFaktori koji u najvećoj meri diktiraju poslovanje i pozicioniraju kompaniju na tržištu su kvalitet proizvoda, vreme njegove proizvodnje i isporuke, i cena proizvoda. Kompanije konstantno teže povećanju produktivnosti i kvaliteta, ali paralelno sa tim moraju ostati dovoljno fleksibilne kako bi se prilagodile trenutnim promenama koje diktira tržište.\nSoftverski paket DELMIA tako omogućava digitalnu povezanost između svih sektora fabrike i celokupnu organizaciju fabrike podiže na viši nivo. Istovremeno se doprinosi razvoju svih sektora podjednako, od samog početka razvoja proizvoda, odnosno inženjeringa, do marketinga, prodaje i konačnog plasmana proizvoda na tržište. Automatizovan proces, veštačka inteligencija i online komunikacija stvaraju digitalno okruženje u potpunosti prilagođeno proizvodnom procesu, što kao krajnji rezultat daje proizvod visokog kvaliteta, proizveden za najkraće moguće vreme uz maksimalnu uštedu resursa.\nČetvrta industrijska revolucija od kompanija zahteva strateško planiranje kako bi se uspešno odgovorilo na sve predstojeće izazove. Međutim, ubrzani rast i razvoj industrije doveo je veliki broj kompanija do problema održavanja postrojenja i proizvodnih pogona. Kompanije koje uspešno otklone ove probleme i daju efikasna rešenja, biće vodeće na tržištu, daleko ispred konkurenata. Dassault Systèmes kroz softverski paket DELMIA nudi široku paletu rešenja, koja znatno mogu da doprinesu rešavanju ovih problema. Povećanje produktivnosti, veća fleksibilnost u radu, lakše uvođenje inovacija i postizanje operativne izvrsnosti predstavljaju najveći izazov.\nKonsultujte nas za više informacija


RTS :: Visok nivo tenzija na KiM, stanje bezbednosti stabilno\nPolitika Visok nivo tenzija na KiM, stanje bezbednosti stabilno\nčetvrtak, 23. maj 2019, 16:42 -> 17:17\nNa sednici skupštinskog Odbora za kontrolu službi bezbednosti ocenjeno je da je stanje bezbednosti u Srbiji stabilno i pored neprestane izloženosti raznim bezbednosnim izazovima, rizicima i pretnjama manjeg i većeg intenziteta.\nOdbor je ocenio da situaciju na Kosovu i Metohiji karakteriše visok nivo napetosti i tenzija prouzrokovanih potezima prištinskim vlastima.\nNa sednici Odbora, kojoj su prisustvovali direktori službi bezbednosti - Bezbednosno-informativne (BIA) agencije Bratislav Gašić, Vojnobezbednosne agencije, brigadni general Đuro Jovanić i direktor Vojnoobaveštajne agencije Zoran Stojković.\nUsvojen je Izveštaj o radu BIA od 1. oktobra 2018. do 31. marta ove godine, kao i Izveštaj o stanju bezbednosti u Srbiji.\nPredsednik Odbora Igor Bečić preneo je Tanjugu da su članovi odbora pružili punu podršku predsedniku Aleksandru Vučiću i Vladi u naporima za očuvanje mira i stabilnosti u regionu i zaštiti nacionalnih interesa Srbije, uprkos neprestanim provokacijama Prištine.\nRekao je i da je zaključeno da su uvođenje protivpravnih taksi na robu iz Srbije, bespravna uzurpacija privrednih subjekata uz neispunjavanje obaveza iz Briselskog sporazuma o Zajednici srpskih opština, kao i sve izraženije secesionističke težnje pojedinih političara albanske nacionalnosti na jugu Srbije, jasan pokušaj provokacije i podrivanja stabilnosti u regionu.\nOdbor je odbacio rezoluciju o ratnim zločinima koje je navodno počinila Srbija na Kosovu i Metohiji a koju su donele prištinske institucije, naglašavajući da je to još jedan u nizu provokativnih poteza Prištine kojima se podriva dijalog.\n"Dok Srbija, na čelu s predsednikom Vučićem, pokušava na svaki mogući način da održi mir i stabilnost u regionu i promoviše dijalog i pomirenje, vlasti u Prištini svojim potezima se trude da svi ostanemo u prošlosti, jer je jedini način njihovog opstanka na vlasti nestabilnost regiona", naveo je Bečić.\nOdbor za kontrolu službi bezbednosti je zaključio i da je krajnje vreme da međunarodna zajednica reaguje na provokacije Prištine i neprestano urušavanje dijaloga.\n"Umesto pokušaja podrivanja izvanredne i ubedljive pobede Srpske liste na lokalnim izborima na Kosovu i Metohiji, očekujemo konačno osudu i reakciju na protivpravno uvođenje taksi, odbijanje formiranja Zajednice srpskih opština, donošenje suludih rezolucija i svakodnevno ugrožavanje bezbednosti Srba na Kosovu i Metohiji", rekao je Bečić.\nOdbor podseća i da je zadak međunarodnih mirovnih snaga na Kosovu i Metohiji čuvanje reda i mira, odnosno stvaranja i održavanje sigurnosti na KiM. Zatražio je da se maksimalna pažnja posveti bezbednosti srpskog naroda na Kosovu i Metohiji koji je najugroženiji.\nČlanovi Odbora su pozitivno ocenili profesionalno postupanje i rad pripadnika Bezbednosno-informativne agencije u izveštajnom periodu i dali punu podršku Agenciji u izvršavanju njenih težišnih zadataka na zaštiti bezbednosnih i drugih interesa Srbije i njenih građana.\nOni su posebno pohvalili saradnju BIA sa svim državnim organima koji su nadležni za zaštitu ustavnog poretka i bezbednosti Srbije, kao i unapređivanje biletaralne i multilateralne saradnje sa inostranim bezbednosno-obaveštajnim službama.\nSednici, koja je bila zatvorena za javnost, predsedavao je predsednik Odbora Igor Bečić.\nSaveta ministara EU: Srbija da ubrza reforme u pravosuđu, Beograd i Priština da nastave dijalog\nBrnabić: Sigurnost za evropski put, briga za stabilnost\n28° C 27° C 23° C 28° C 28° C 13° C\nDa istraži Srpska policija ??? nema šansi da dostupe do autora tih sadržaja Zahtev Tužilaštva policiji da istraži slučaj testova\nPrijateljstvo Први студент из Азербејџана докторирао на Филолошком факултету у Београду\nMatura Протест у Немањиној, матуранати захтевају поништавање мале матуре\nПОДРШКА ПРОТЕСТУ "1 од 5 милиона" Протест у Немањиној, матуранати захтевају поништавање мале матуре\nispit Protest u Nemanjinoj, maturanati zahtevaju poništavanje male mature


Tema: Test: Huawei P Smart (Video)\n14.03.2018., 10:51 #1\nFilip MajkićU proteklim godinama smo svedoci tendencije kompanije Huawei da se pridruži velikim imenima mobilnog sveta u svakom pogledu, pa i u pogledu imidža. To je značilo ne samo da unapređuje i usavršava svoje mobilne telefone, već i da je postepeno rasla tendencija ka premium proizvodima i kategorijama, dok je srednji segement, "puno telefona za malo para" pristup, ostajao brendu Honor. No, čini se da će Huawei pojačati svoj nastup u srednjem segmentu, slutimo, na radost domaće publike koja i definitivno ima posebnu naklonost prema ovoj kompaniji.\nTreba istaći i činjenicu da mnogi korisnici jednostavno ne žele da plaćaju puno mobilne telefone. Veliki je broj onih koji su bili zainteresovani za top modele, ali i pristupačniji telefoni novijih generacija sasvim lepo obavljaju posao. Međutim, moramo reći i da je Huawei napravio pravu pravcatu "šumu” sa veoma sličnim telefonima.\nŠta je ono što razlikuje novajliju od ostatka ponude? U suštini, Huawei P Smart je Mate 10 Lite / Honor 7X u nešto manjem pakovanju, u fizičkom smislu, te sa samo nešto slabijom kamerom. Njegov parnjak, odnosno pandan u Honor gami je Honor 9 Lite. To znači da je ...\n14.03.2018., 15:28 #2\n14.03.2018., 15:38 #3\n14.03.2018., 16:53 #4


Britanska prodaja oružja saudijskoj koaliciji uvećana za gotovo 50 posto - SAHAR Balkan\nBritanska prodaja oružja saudijskoj koaliciji uvećana za gotovo 50 posto\nDec 25, 2019 08:46 Europe/Sarajevo\nSaharTV - Studije pokazuju da je Velika Britanija povećala prodaju oružja Saudijskoj Arabiji za gotovo 50 posto od početka agresije na Jemen.\nHumanitarna organizacija sa sjedištem u Velikoj Britaniji otkrila je da je prodaja britanskog oružja Saudijskoj Arabiji i njenim saveznicima u agresiji na Jemen povećana za gotovo 50 posto u proteklih pet godina.\nBritanska vlada prodala je oko 6,4 milijarde funti vrijednih aviona, helikoptera, dronova i drugog oružja saudijskoj koaliciji od 2015.god, kada je započeo rat u Jemenu, navodi istraživačka studija koju je objavio Oxfam.\nVelika Britanija potpisala je ugovore o izvozu oružja teže 2 milijarde funti od januara 2015.god, što predstavlja povećanje od 45 posto u odnosu na prethodni period od pet godina.\n„Sada Velika Britanija čini sve što može kako bi izbjegla obustavu prodaje oružja Saudijskoj Arabiji i njenim koalicijskim partnerima. Taj rast prodaje oružja trebao bi biti mrlja na našoj savjesti. Jemencima koji su morali pobjeći od svojih domova, ostali bez hrane i čiste vode, i podnose epidemije bolesti, treba okončanje ovog rata i prilika da obnove svoj život,“ – rekla je Ruth Tanner, šefica Oxfamovih humanitarnih kampanja.


Eksproprijacija | Advokat Beograd - Pravna pomoć u postupcima eksproprijacije\nEksproprijacija predstavlja zakonom uređen postupak prinudnog prelaska prava svojine iz privatne u državnu. Postupak eksproprijacije je u Srbiji uredio Zakon o eksproprijaciji, a na odnose povodom ekspropirijacije primenjuju se i pravila vanprarničnog postupka. Zaštitu prava svojine osim pojedinih zakona pre svega reguliše Ustav Republike prema kome pravo svojine može biti oduzeto ili ograničeno samo u javnom interesu utvrđenom na osnovu zakona uz naknadu koja ne može biti niža od tržišne. Početni uslov za eksproprijaciju je dakle da se utvrdi javni interes.\nPostupak eksproprijacije se pokreće predlogom državnog (kada je predlagač država) ili gradskog pravobranilaštva odnosno drugog ovlašćenog lica koje zastupa opštinu ili grad kada su oni predlagači. Predlagači mogu biti javni fondovi, javna preduzeća, privredna društva koja su osnovana od strane javnih preduzeća i drugi subjekti koje zastupa njihov ovlašćeni organ. Pre podnošenja predloga za eksproprijaciju mora se utvrditi javni interes što se utvrđuje na osnovu rešenja Vlade Republike Srbije. U rešenju u kome se utvrđuje javni interes za eksproprijaciju se određuje i korisnik eksproprijacije. Predlog za eksproprijaciju se podnosi opštinskoj upravi prema mestu gde se nalazi nepokretnost koja je predmet eksproprijacije.\nNa osnovu podnetog predloga ako je dokumentacija koja se prilaže uredna opština donosi rešenje o eksproprijaciji na koje sopstvenik nepokretnosti kome se ona oduzima ima pravo žalbe. Žalba se podnosi Ministarstvu finansija kao drugosptepenom nadležnom organu a preko prvostepenog organa koji je doneo rešenje.\nPo pravosnažnosti rešenja o eksproprijaciji opština je dužna da zakaže raspravu za određivanje naknade ranijem sopstveniku nepokretnosti. Korisnik eksproprijacije je dužan da dostavi ponudu o visini naknade. Ukoliko korisnik eksproprijacije i raniji sopstvenik nepokretnosti postignu sporazum o visini naknade ovaj sporazum ima snagu izvršne isprave. Ukoliko do sporazuma ne dođe visina naknade se utvrđuje u vanpraničnom postupku.\nAko korisnik eksproprijacije i raniji sopstvenik ne zaključe sporazum o naknadi za eksproprisanu nepokretnost u roku od dva meseca od dana pravnosnažnosti rešenja o eksproprijaciji, ili ako javni pravobranilac oceni da je njihov sporazum zaključen na štetu korisnika javnih sredstava, opštinski organ uprave nadležan za imovinsko-pravne poslove dužan je da pravnosnažno rešenje o eksproprijaciji sa spisima bez odlaganja dostavi nadležnom sudu.\nAko nadležni opštinski organ uprave ne dostavi pravosnažno rešenje o eksproprijaciji sa svim spisima sudu sud će, na inicijativu učesnika, sam zatražiti da mu se pravosnažno rešenje o eksproprijaciji sa spisima dostavi.\nPostupak određivanja naknade za eksproprisanu nepokretnost pokreće se i vodi po službenoj dužnosti i hitan je. O naknadi za eksproprisanu nepokretnost sud raspravlja i odlučuje u veću sastavljenom od jednog sudije, kao predsednika veća i dvojice sudija porotnika.\nSud će odrediti ročište da bi korisniku eksproprijacije i ranijem sopstveniku dao mogućnost da se izjasne o obliku i obimu, odnosno visini naknade, kao i o dokazima o vrednosti nepokretnosti koji se pribavljaju po službenoj dužnosti. Kad se po zakonu Republika Srbija, autonomna pokrajina, odnosno jedinica lokalne samouprave smatra korisnikom eksproprijacije, a eksproprijacija je izvršena za potrebe drugog pravnog lica, na ročište se kao učesnik poziva i to pravno lice.\nAko korisnik eksproprijacije nije Republika Srbija, autonomna pokrajina, odnosno jedinica lokalne samouprave, a sud oceni da je sporazum o naknadi u postupku pred nadležnim organom uprave zaključen na štetu korisnika javnih sredstava, na ročište se poziva i javni pravobranilac.\nPošto utvrdi sve važne činjenice, sud donosi rešenje kojim određuje oblik i obim, odnosno visinu naknade, ovo rešenje će se dostaviti nadležnom javnom pravobraniocu i u slučaju kada nije učestvovao u postupku.\nAko se korisnik eksproprijacije i raniji sopstvenik sporazumeju da se naknada za eksproprisanu zgradu ili stan odredi u obliku davanja druge zgrade ili stana, sporazumom će odrediti i rok za izvršenje uzajamnih obaveza. Ako taj rok ne odrede, sud će rešenjem o naknadi odrediti rok u skladu sa odgovarajućom odredbom Zakona o eksproprijaciji o iseljenju iz eksproprisane zgrade, odnosno stana kao posebnog dela zgrade, ovo se primenjuje i na zemljoradnika, kad mu je, po sporazumu sa korisnikom eksproprijacije ili na njegov zahtev, naknada za eksproprisano poljoprivredno zemljište određena davanjem u svojinu druge nepokretnosti.\nTroškove postupka snosi korisnik eksproprijacije, osim troškova koji su izazvani neopravdanim postupcima ranijeg sopstvenika.\nU slučaju da imate problema oko pitanja eksproprijacije možete se obratiti advokatskoj kancelariji Veličković. Advokati za eksproprijaciju vam mogu biti korisni u slučaju nezakonito sprovedenih postupaka eksproprijacije a posebno što je čećše u praksi kod nemogućnosti postizanja dogovora oko pravične naknade za nepokretnost koja se oduzima. U slučaju nemogućnosti postizanja dogovora oko naknade mora se u sudskom postupku raditi veštačenje, u svemu ovome znanje advokata može biti od velikog značaja.


srbijasport.net - Vesti - Vaterpolo - Partizan startuje u Ligi šampiona: Barseloneta rival po meri\nNedelja, 21.10.2018 19:03\n28.11.2016 Administrator 2160\nPosle uspešno završene polusezone u Regionalnoj ligi vaterpolisti Partizana se okreću evropskoj i domaćoj sceni. Crno-beli se posle sedam kola nalaze na drugom mestu tabele Regionalne lige, koja se nastavlja u januaru, a do tada će imati mnogo obaveza u Ligi šampiona i Kupu Srbije.\nPrvi naredni izazov je meč sa Barselonetom u gostima, u prvom kolu Lige šampiona, u sredu u 19.30.\n- Kao što smo i pre dva meseca najavili, evropske utakmice ove sezone su za Partizan, najmlađu ekipu Lige šampiona, prevashodno bitne za sazrevanje i sticanje iskustva. Međutim, to ne znači da u svaki meč ne ulazimo sa ciljem da pružimo maksimum i ostvarimo što bolji rezultat – kazao je na današnjoj konferenciji za medije Zoran Milenković, trener Partizana.\nBarseloneta, prvak Evrope iz 2014. godine, je iskusan sastav, za koji između ostalih, igraju i srpski vaterpolisti Strahinja i Viktor Rašović. Analizirajući Barselonetu Milenković kaže:\n- Godinu dana posle evropske titule, Barseloneta je u Ligi šampiona osvojila treće mesto, prošle godine je bila peta, što dovoljno govori o njenom kvalitetu. Sastav je ovog leta nešto promenjen, ali i dalje je to iskusna i vrlo dobra ekipa.\nNaredni rival crno-belih gaji specifičan sistem igre.\n- Za razliku od većine ekipa u Regionalnoj ligi, žargonski rečeno „teškaških“ timova, Barseloneta igra brzo, sa mnogo plivanja, uz dosta kontranapada. To je stil igre koji cenim i za koji smatram da i Partizan njemu treba da teži. Zato je duel u Barseloni izuzetna prilika da vidimo gde smo u odnosu na ekipu poznatu po brzoj igri i koliko možemo da joj pariramo.\nLevoruki prvotimac Partizana Filip Radojević se nije osvrtao na učinak Partizana u prvom delu Regionalne lige, koju su crno-beli završili ubedljivom pobedom nad Jadranom, u subotu na Banjici (12:9):\n- U Partizanu smo vaspitani da uspehe brzo zaboravljamo i da se odmah okrećemo sledećim izazovima. Barseloneti ćemo prepustiti ulogu favoritta, ali imamo obavezu da u susret uđemo bez kalkulacija, da pružimo maksimum. Želimo da kroz sticanje iskustva u Ligi šampiona ostvarimo i što bolje rezultate.\n- U našoj, B grupi Lige šampiona Pro Reko, Jug i Eger odksaču kao favoriti. Barseloneta i Hanover su rivali s kojima bi mogli ravnopravno da se nosimo i da tražimo šansu za bodove. Nadam se da ćemo nastaviti u ritmu kojim smo počeli sezonu i da ćemo u Barseloni pružiti dobru partiju.\nEkipa sa Banjice na megdan Barseloni ide u skoro kompletnom sastavu. Izostaje samo Marko Manojlović, kome je u susretu sa Jadranom povređena arkada. Srpski šampion u Španiju treba da krene u utorak ujutro. Uprava kluba danas još zatvara finansijsku konstrukciju putovanja, a problem pravi i štrajk kompanije „Lufthanza“, čijim letom je Partizan trebalo da pređe deo puta.\nMILENKOVIĆ: Imamo potencijal za evropsku titulu\nU šest utakmica Regionalne lige Partizan je osvojio 13 bodova i prevaziđao sva očekivanja. Osvrnuvši se još jednom na regionalno takmičenje Milenković je u susretu sa medijima kazao:\n- Napravili smo veliki napredak. Verovao sam da ćemo doći do ovog nivoa igre uz veliki i kvalitetan rad. Dosadašnji rezultati mnogo govore o Partizanu i njegovoj vaterpolo školi. Sada imamo verovatno najmlađi prvi tim u istoriji kluba. Kada bi klub i ekipa dobili pravu podršku i kada bismo uspeli ove momke na Banjici da zadržimo nekoliko sezona, siguran sam da bismo, uz par pojačanja, za tri-četiri godine imali tim spreman za osvajanje Lige šampiona.\nRASPORED PRVOG KOLA LIGE ŠAMPIONA, 30. NOVEMBAR\nA grupa: Olimpijakos (Grčka) – Breša (Italija) u 18.30, OŠC (Mađarska) – Solnok (Mađarska) u 19, Nica (Francuska) – Špandau (Nemačka) u 10.30.\nB grupa: Barseloneta (Španija) – Partizan (Srbija) u 19.30, Jug (Hrvatska) – Eger (Mađarska) u 20.15, Pro Reko (Italija) – Hanover (Nemačka) u 20.30.


Operativni Sistemi: Android, iOS, Unix/Linux, Windows, Mac OS X: Besplatni i komercijalni operativni sistemi. Komercijalne i javne licence (GPL)\nBesplatni i komercijalni operativni sistemi. Komercijalne i javne licence (GPL)\nIako većina ovih operativnih sistema zahteva da korisnik kupi komercijalnu licencu, postoji nekoliko operativnih sistema izdatih pod drugu vrstu licence, poznate kao GNU javna licenca (GPL).\nKomercijalne licence obično negiraju krajnjim korisnicima mogućnost da menjaju program na bilo koji način. Windows 7, Mac OS x i Unix su primeri komercijalnog OS softvera.\nNasuprot tome, GPL dozvoljava krajnjim korisnicima da modifikuju i poboljšaju kod, ako to žele, kako bi bolje odgovarao njihovom okruženju. Neki uobičajeni operativni sistemi, koji su objavljeni pod GPL, uključuju Linux i BSD.


Fairewinds Energy Education | Kontrapunkt\nAko ne možeš da pobediš - promeni pravila igre!\nSAD i Japan pokušavaju da podignu granicu "bezbedne" izloženosti radijaciji. "Ako ne možeš da smanjiš nivo vode, ti podigni most", kaže pedijatarka i spisateljica Dr. Helen Koldikot (Helen Caldidott). U današnjem podkastu, Arni Gundersen (Arnie Gundersen) i Helen razmatraju zdravstvene rizike različitih vidova radioaktivnih emisija, zatim kako regulatorna tela i nuklearna indsutrija prikrivaju količinu tih emisija, i dokle se stiglo sa čišćenjem u Fukušimi. "Oporavak čitavog kraja nije moguć sve dok Tepko pravlja tim procesom", kaže Arni.


Srbiji nisu potrebni ultimatumi već podrška za sankcije Rusiji | Talas.rs\n“Ako se svrstamo na pogrešnu stranu, rusku, ja gubim posao. Moja firma sutra odlazi iz Srbije ukoliko izaberemo Rusiju.“ To mi priča prijatelj koji radi kao inženjer. To je samo jedna od takvih priča koje sam čuo ovih dana. Čak i oni kojima je Rusija bliža srcu, racionalni deo ih vuče ka Zapadu jer znaju da se od Rusije leba neće najesti. I to vam jeste vrlo uprošćena slika cene izbora koje već pravimo.\nOvih dana stižu novi pritisci iz EU, a građani Srbije nikad manju podršku daju evropskim integracijama i ulasku Srbije u EU. Razumem sve one koji su umorni od EU koja stalno nešto traži od nas, dok sa druge strane stoji Rusija koja nam uvek pruža neku podršku (uz naplatu). Takav narativ je posledica nespretnosti evropskih zvaničnika da bolje komuniciraju sa građanima Srbije, ali iza ovakve slabe podrške EU stoji antizapadni i proruski narativ koji se godinama kreira u Srbiji.\nUkrajinska kriza jeste prilika da se pristup Zapada prema Srbiji promeni ukoliko se od Srbije očekuje da bude pouzdan partner Zapada. Građani Srbije su već dovoljno frustrirani politikom Zapada na ovim prostorima gde smo mi bili gubitnici, izolovani, bombardovani a onda smo ostali i bez dela teritorije. Svako ko iole ozbiljno želi da razume nezadovoljstvo Zapadom mora da razume koja je to masa frustracija skupljena na jednom mestu. Svaka nova politika ultimatuma ili traženja od Srbije da uradi nešto, a ako to ne uradi biće kažnjena, proizvešće dodatne frustracije iz kojih ćemo teško moći da idemo napred. Neophodna je promena stava i narativa – i sa Zapada i od strane političara u Srbiji.\nAko predsednik Srbije želi da iskoristi ovaj trenutak da Srbiju snažno veže za Zapad onda mu u tome neće pomoći tabloidi koji raspiruju mržnju prema Zapadu. Ako Zapad želi Srbiju kao deo svog bloka onda mu u tome neće pomoći politika ultimatuma. Do sada je takva politika nanela više štete nego koristi i jednima i drugima.\nSrpske vlasti ali i građani Srbije kada čuju da se u Evropskom parlamentu donosi neka rezolucija kojom će se nešto zahtevati od Srbije, dobijate Srbiju koja je još distanciranija od EU. I to jeste ono što nam pokazuju istraživanja javnog mnjenja. Iako vlast ima veliki uticaj na kreiranje narativa, građani su počeli da poistovećuju EU sa ucenjivačkom politikom. To nije dobro jer ako se osećate da vam neko stalno nešto traži onda vam se uključuju odbrambeni mehanizmi. Takav pristup možemo da vidimo i kod predsednika Srbije koji kad oseća velik pritisak javnosti, odlazi u krajnost i donosi pogrešne odluke.\nKada ste čuli da se o EU u srpskim medijima piše pozitivno? Tokom poslednjih godina EU je predstavljana kao ucenjivač koji Srbiju stavlja pred izbor EU ili Rusija. Međutim, odnos medija prema Evropskoj uniji u korelaciji je s odnosom vlasti prema EU. Ukoliko dođe trenutak otvaranja pregovaračkih poglavlja tada su retki trenuci kada se o EU piše pozitivno, ali čim se pomene normalizacija odnosa sa Kosovom ili se približi godišnjica NATO bombardovanja, mediji raspiruju anti-zapadnjaštvo.\nAmerikanci bolje razumeju šta treba da se menja u pristupu pa otuda i poruke podrške koje dolaze od američkih senatora Srbiji. Srbiji ne samo da je potrebna podrška da donese teške odluke, već i nagrada za to. Ukoliko je ucena – oduzećemo vam to što imate ako ne donesete odluke koje želimo, a ne daćemo vam nešto ako donesete dobre odluke, plašim se da se ta priča neće dobro završiti ni za građane Srbije ni za partnere sa Zapada.\nNa kraju, ovde nije reč samo o tome šta bi svrstavanje uz Rusiju odnosno neuvođenje sankcija značilo već i koju cenu građani Srbije već plaćaju odlukom vlasti da i dalje ne uvode sankcije Rusiji. Manevarski prostor je sve uži, a pritisci koji stižu sa obe strane dobijaju sve veće razmere. Naravno, mnogi će odmah reći – a koja je cena ako uvedemo sankcije Rusiji? Ista kao i ona koju će plaćati cela Evropa koja zajedno stoji nasuprot zločincima koji su započeli rat. Kako mislite da će stizati ruski gas ako zavrnu slavine prema drugim zemljama? Niti se graničimo sa Rusijom niti gas može da stigne preko neba tako da štagod bila naša odluka gasa neće biti ako ne bude ni drugima.\nSrbija danas nije samo pred izborom Istok ili Zapad, već izborom između investicija i izolacije, novčanika u kojima ima nešto ili nema ništa, između stagnacije i napretka. Zato ukoliko je vlasti potrebna podrška da uvede sankcije Rusiji, ta podrška mora biti i međunarodna i domaća. Nije ovo pitanje da li ste za ili protiv Vučića već da li želite da živite u izolovanoj ili Srbiji koja je deo sveta.\nSrbija je Evropa!\nTAGS: EU Evropska Unija Putin Rusija sankcije sankcije Rusiji


U Dimitrovgradu počela realizacija projekta “Čišćenje deponija u ruralnim delovima opštine kao podsticaj za razvoj turizma” - Far\nPotpisivanjem ugovora između Opštine Dimitrovgrad i Javnog preduzeća “Komunalac” počela je realizacija projekta “Čišćenje deponija u ruralnim delovima opštine kao podsticaj za razvoj turizma”. Ugovore su potpisali zamenik predsednika opštine Zoran Gerov i direktor “Komunalca” Saša Aleksov.\nOpštinski većnik Dejan Milev je u izjavi za medije rekao da je Opština Dimitrovgrad na konkursu Ministarstva zaštite životne sredine Republike Srbije dobila sredstva za ovaj projekat.\n“Mi smo prepoznali kao problem širenje manjih deponija na teritoriji opštine Dimitrovgrad i to baš u ruralnim delovima. Smatramo da osim opasnosti po zdravlje ljudi i okolinu, ovo stvara lošu sliku o samoj opštini i kada je reč o turistima, a smeta i za uspostavljanje i organizovanje različitih turističkih sadržaja, koji bi mogli da se organizuju tokom godine. Mi imamo svoj katastar divljih deponija. To su uradile stručne službe Opštine Dimitrovgrad i prema tom katastru postoje 42 divlje deponije, od kojih se 22 nalaze u ruralnim delovima, dok 13 potoje na teritoriji prigradskih naselja. Ovim projektom ćemo obuhvatiti divlje deponije koje se nalaze u ruralnim delovima opštine i 13 u prigradskim naseljima.\nMilev kaže da je različiti sadržaj divljih deponija, što je inspektor za zaštitu životne sredine Opštinske uprave Dimitrovgrad naveo u svom izveštaju i dodaje:\n“Pošto ugovor sa ministarstvom nalaže da se projekat realizuje u saradnji sa javnim komunalnim preduzećem koje obavlja delatnost na teritoriji opštine, a to je JP “Komunalac”, mi smo potpisali sa njima ugovor o zajedničkoj realizaciji ovog projekta. Praktično sve vrste aktivnosti na uklanjanju divljih deponija uradiće “Komunalac”.\nCelokupna vrednost projekta je milion i 250 hiljada dinara, od čega je milion dinara obezbeđeno iz budžeta Ministarstva za zaštitu životne sredine, a 250 hiljada dinara iz budžeta opštine, ističe opštinski većnik.\n“Ja mislim da su ta sredstva dovoljna za uklanjanje pomenutih divljih deponija.. Pošto smo već razgovarali o nekim aktivnostima, postavićemo i table za zabranu bacanja smeća da se deponije ne bi stvarale ponovo na istim ili drugim mestima. Od danas smo krenuli sa realizacijom projekta potpisivanjem ugovora sa Javnim preduzećem “Komunalac”. Rok za završetak radova je 1. oktobar. Postoji jedna prateća dokumentacija nefinansijske prirode koju će “Komunalac” morati da pripremi – naprimer slike pre i posle završetka uklanjanja divljih deponija i dnevni izveštaji na čišćenju količine koje su odnete. Mi ćemo deo komunalnog otpada u zavisnosti od vrste skloniti u Regionalnu deponiju Pirot, a deo koji se odnosi na otpad od građevinskog materijala premestiti na našu deponiju. Direktnu kontrolu na realizaciji ugovora sa JP “Komujnalac” ima inspektor za zaštitu životne sredine Opštinske uprave, a nama kontrolu radi Ministarstvo za zaštitu životne sredine, odnosno komisija koju formira ministar i koja će vršiti kontrolu na realizaciji ugovora sa ministarstvom, naglašava Opštinski većnik Dejan Milev.\nPogledajte detalje koje je ekipa FAR-a snimila na potpisivanju ugovora.\nGradska deponija pod katancem, divlja smetlišta na izvol’te Vladica Dimitrov o sednici Stručno-operativnog tima pri Opštinskom štabu za vanredne situacije VIDEO: Završna konferencija i predstavljanje rezultata projekta “WellBeCome” Potpisan memorandum o saradnji na projektu “Kаrijerno vođenje i savetovanje mladih”\nČišćenje divljih deponijaDejan MilevDeponijaJP KomunalacMinistarstvo zaštite životne sredineOpština DimitrovgradPotpisivanje ugovoraprojekatRazgvoj turizmaRuralni deloviRuralno područjeSaša AleksovSrbijaZoran Gerov\nJoš 31 lice zaraženo koronavirusom u Pirotskom okrugu, u Dimitrovgradu 1


PPT Namenska uručila poklone školama – Radio televizija Trstenik\n28. januara 2019. 11. februara 2019. 82\nКao i prošle godine predstavnici fabrike PPT Namenska ad odlučili su da povodom školske slave Svetog Save posete škole na području opštine Trstenik i poklone im vedno izdanje knjige Srbija-gradovi, opštine i naselja, autora prof.dr Stevana M.Stankovića. Ovo je bila prilika i da se razgovara o unapređenju buduće saradnje.\nKao društveno odgovorni kolektiv, nastojimo da uzmemo učešće u skladu sa svojim mogućnostima, u aktivnostima jedne društvene zajednice i mi smo kao dobre komšije došli drugi dan slave da ih obradujemo ovim skromnim poklonom i pokazemo da mislimo na njih.\nNa kolegijumu naše fabrike kojim rukovodi direktorka Anđelka Atanasković, dogovoreno je da u sklopu proslave 70 godina postojanja Namenske, uključimo u aktivnosti i učenike osnovnih i srednjih škola i za svoj doprinos biće im uručene vredne donacije, kaze Saša Đokić, direktor Sektora zajedničkih sluzbi PPT Namenske.\nDirektori škola sa područja trsteničke opštine zahvalili su na svetosavskom poklonu i obećali da će sa zadovoljstvom i dalje negovati ovako dobru saradnju.\nAnđelka AtanaskovićMilena TurkPPT NamenskaSaša ĐokićPodeli0\nOdržana sednica Organizacionog odbora manifestacije Sveti Trifun\nSeminar u Namenskoj\nAnica Miletić 5. februara 2019. 11. februara 2019.\nAnica Miletić 28. januara 2019. 11. februara 2019.


Vojvođanski Mađari: Neophodne promene u politici prijema na policijsku obuku | Autonomija\nPredsednik Skupštine Vojvodine Šandor Egereši izjavio je da bi u interesu povećanja učešća pripadnika manjinskih nacionalnih zajednica u redovima policijskih snaga u Srbiji trebalo uneti promene u politiku prijema na policijsku obuku i policijsku akademiju, i da bi prema pripadnicima nacionalnih zajednica trebalo primeniti princip pozitivne diskriminacije. Egereši je za današnji „Mađar so“ (Magyar Szo) kazao i da je pristalica formiranja pokrajinske policije, ocenjujući da bi pripadnici nacionalnih zajednica imali mnogo veće poverenje u odnosu na pokrajinsku policiju, nego u odnosu na sadašnju.\nPrema rečima Egerešija, u protekle dve godine sa ministrom policije i njegovim saradnicima stalno posećuju višenacionalne zajednice sa ciljem popularizacije rada policije, policijske škole i akademije i ta će akcija biti nastavljena, ali ona nije dovoljna da bi brojačno učešće pripadnika nacionalnih zajednica u policiji bilo veće. „Skrenuo sam pažnju ministru da bi u interesu boljih rezultata prvenstveno trebalo promeniti politiku prijema. Prema članovima nacionalnih zajednica trebalo bi primeniti princip pozitivne diskriminacije, da ne bude, na primer, srpski jezik i književnost isključujući razlog. Tokom tri godine, od kada sam predsednik parlamenta, više je takvih žalbi stiglo da su kandidati odbijeni zbog ravnih tabana ili nedovoljne psihičke spremnosti. Ne verujem da je u redovima nacionalnih zajednica najviše mladih sa ravnim tabanima ili koji su benasti. Pre će biti da se radi o tome da je na određenim nivoima policijske hijerarhije još živ raniji refleks, nepoverenje prema nacionalnim zajednicama. Razgovarali smo o tome sa ministrom i načelno smo se složili u tome da će promeniti politiku prijema“, rekao je Egereši.\nPredsednik skupštine je naveo da je pristalica osnivanja pokrajinske policije i ocenio da bi članovi nacionalnih zajednica imali mnogo veće poverenje u pokrajinsku policiju, nego u sadašnju. „Iako sam osamdesetih godina još bio mlad, sećam se da je pokrajinska policija koja je još tada postojala imala ugled među građanima“, kazao je Egereši, navodeći da je to veoma važno sa stanovišta javne bezbednosti i efektivnosti.\nPredsednik Nacionalnog saveta mađarske nacionalne manjine Tamaš Korhec rekao je da manjinska nacionalna zajednica može biti ravnopravna ukoliko je srazmerno prisutna u strukturama državne uprave i državne vlasti. „Pokrajinska vlada od politike stipendiranja, preko politike prijema, sistematizacije do zahtevanja poznavanja jezika primenjuje ovaj princip, ali da se to isto ne može reći i za republičku vladu, koja nikada nije preduzela takve praktično-organizacione mere koje bi za rezultat imale poboljšanje stanja, što se odnosi i na policiju. Nacionalni savet na ove probleme stalno ukazuje onima koji mogu u interesu ovog da učine bilo šta. Istovremeno, stipendiju Nacionalnog saveta Mađara može da dobije i onaj koji se kao Mađar upiše na policijsku akademiju“, rekao je Korhec.\nPredsednik Saveza vojvođanskih Mađara Ištvan Pastor ocenio je da pretežni deo Mađara čak i pomisao da bude policajac još uvek doživljava kao sramotu. Nezavisno od toga Pastor smatra da SVM smatra važnim da srazmernost do izražaja dođe i u policijskim redovima i da su zato stalno i suorganizatori manifestacija za popularizaciju ove profesije koje organizuje ministarstvo. „Nažalost, iskusili smo, kada se javi 20-30 Mađara, da se docnije ispostavi da zbog različitih razloga niko nije pogodan za policajca. Uveren sam da refleks devedesetih godina još živi unutar policije, i pored toga što zvanična politika nije takva. Ministar Dačić sada prilično energično pokušava da učini korak napred, kako bi se što više manjinaca prijavilo za policajce. Za mene je to pomalo čudno, jer je na čelu pravnog naslednika one stranke koja je devedesetih godina prouzrokovala ovu bazičnu situaciju“, rekao je Pastor.\nPredsednik Pokreta mađarske nade Laslo Balint izjavu ministra policije Ivice Dačića u vezi sa tim da dvojni državljani ne mogu da budu policajci doživljava kao diskriminaciju prema Mađarima. „O tome do sada niko iz vlade nikad nije govorio, samo sada, kada je mađarska država stvorila uslove za pojednostavljeno dobijanje državljanstva. U Srbiji bi, prema tome, trebalo otpustiti sve druge koji poseduju državljanstvo druge države, bili oni bošnjačko-srpski, hrvatsko-srpski, crnogorsko-srpski ili bilo koji drugi dvojni državljani“, rekao je Balint.\nPrema saznanjima predsednika Građanskog saveza Mađara Lasla Rac Saboa, od trideset policajaca u Senti u najboljem slučaju su dvojica Mađari. „Postojeću situaciju srpska vlast objašnjava time da se Mađari ne prijavljuju za ovu profesiju. Naravno ta tvrdnja ne stoji, jer i sam znam za slučaj kada je potpuno zdrav, fizički i psihički jak mladić mađarske nacionalnosti odbijen uz pozivanje na zdravstvene probleme“, rekao je Rac Sabo i izneo stav da bi u slučaju policije trebalo uspostaviti lokalne i republičke snage, te da bi na lokalnom nivou, na primer u opštini sa 80 odsto mađarskog življa i u sastavu policije trebalo da bude 80 odsto Mađara. Prema njegovim rečima, dvojno državljanstvo ne bi smelo da utiče na to da li nego može da bude pripadnik policije u Srbiji, budući da i Srbija ide ka Evropi.\nPredsednik Demokratske zajednice vojvođanskih Mađara Aron Čonka podsetio je da je ta stranka više puta predlagala da se umesto izražavanja nacionalnosti, zaposleni u državnim institucijama upitaju za maternji jezik i o tome koje jezike osim njega poznaju, a da oni sa poznavanjem više jezika dobiju i dodatak na svoje plate. Čonka smatra i da za značajnije prijavljivanje pripadnika različitih nacionalnosti u redove policije treba mnogo raditi i na vraćanju uzajamnog poverenja, da je za to neizbežna i decentralizacija policije, te da primeri iz okolnih kao i EU zemalja pokazuju da se na taj način ozbiljno odnose prema srazmernoj zastupljenosti i prema ukazivanju poverenja u odnosu na pripadnike različitih nacionalnosti.


Australijski Zakon je jaci od licne mrznje pojedinih Srba koji narusavaju ugled i cine nemerljivu stetu celoj Srpskoj Zajednici.\nObavestavamo sve nase clanove, parohijane i sve dobronamerne Srbe da smo nakon uporne i neravnopravne borbe za zastitu nasih prava, legalnim putem, sprecili dalju diskriminaciju nase Crkveno Skolske Opstine preko etnickog programa na srpskom jeziku - Radija 4EB.\nUprava i voditelj Srpskog Programa su suspendovani zbog drasticnog krsenja Australian Broadcasting Law i Pravilnika Etnickog 4EB Radija koji zabranjuje koriscenje etnickog programa za diskriminacuju i klevetanje po licnoj i nacionalnoj osnovi, pojedinaca i etnickih organizacija.\nNovi voditelj koji bude izabran na Vanrednoj Skupstini 19tog Oktobra 2008 bice upoznat sa Australian Broadcasting Law i Pravilnikom Etnickog 4EB Radija i morace da potpise Izjavu da ce sva obavestenja od svih Srpskih etnickih grupa MORATI DA CITA.\nPotpisana Izjava je garancija (za Sud) da ce voditelj Srpskog Programa postovati zakon i pravilnik 4EB Radija u cilju sprecavanja uzurpacije Srpskog Radija od strane Voditelja i Upravnog Odbora, kako je do sada bio slucaj.\nUprava Slobodne CSO ”Sveti Nikola” Juzni Brisbane.


Živković: Krivokapić umislio da je car, a ne premijer Vlade koja nema podršku većine - PV Informer Živković: Krivokapić umislio da je car, a ne premijer Vlade koja nema podršku većine - PV Informer\n2 sedmice pre 249 pregleda Izvor: PV Informer\nPonovljenja izjava Zdravka Krivokapića, da nijedan od tri ministra kojima je 29. decembra u Skupštini Crne Gore izglasana interpelacija neće biti smijenjen, najslikovitiji je primjer besprizorne svojeglavosti, prazne samobitnosti i bahate diktature osobe koja je umislila da predstavlja jedinu i najvažniju granu vlasti, poručio je šef Kluba poslanika DPS Crne Gore Danijel Živković.\n-Uprkos jasnom stavu većine crnogorskih poslanika, i ne samo iz redova opozicije, već i iz redova vlasti, da ministri Stijović i Radulović i ministarka Bratić nevaljano obavljaju svoje dužnosti i da se oglušuju o najbolje interese države na čelu čijih ministarstava sjede, ovaj drznik, koji još ne zadugo, pokriva, trenutno, poziciju premijera demonstrira svoj izmišljeni autoritet kroz tvrdnju da tri negativno ocijenjena “zlatna” apostola neće biti smijenjena. Da cirkus bude još veći Krivokapić bez stida, priznaje da nije u stanju da predloži ministra pravde, jer nema većinu neophodnu za imenovanje?!- kazao je Živković.\nOn je naglasio da se Krivokapiću fotelja premijera toliko dopala, da ga hvataju strah i panika čak i od same činjenice da Vladu kontroliše Skupština.\n-Tako je od kad je parlamentarizma, i nije na Krivokapiću da mijenja pravila parlamentarne demokratije i licitira čiji su mu glasovi relevantni a čiji nijesu. Uzgred, opravdano vjerujemo da, shodno izjavama i postupcima, Krivokapić sebe doživljava više kao cara nego predsjednika Vlade koji nema podršku parlamentarne većine. Imajući u vidu njegovu političku iracionalnost, ljekovito bi bilo da pročita bajku „Carevo novo odijelo“, a potom da se pogleda u ogledalo. Možda pomogne, a da šteti, sigurno neće- poručio je Živković.


Za osamnaest godina uloženo je 1,8 milijardi evra Nemačko-srpske razvojne saradnje\n“Nemačka i Srbija već 18 godina zajedno rade na poboljšanju životnih uslova ljudi u Srbiji. Svako ko živi u Srbiji je sigurno na ovaj ili onaj način već imao benefit od te saradnje: na primer u snabdevanju električnom energijom, u vidu boljeg obrazovanja ili povećanja efikasnosti državne administracije. Želimo posebno da podstaknemo održiv rast i zapošljavanje. Nemačka savezna vlada je iz tog razloga za Srbiju i ove godine izdvojila sredstva u visini od oko 30 miliona evra, uglavnom za projekte za razvoj ruralne sredine i marginalizovane grupe društva, posebno romsku populaciju”, izjavio je ambasador Nemačke u Srbiji Tomas Šib.\n„Od značajnijih projekata navela bih rehabilitaciju i proširenje kapaciteta hidroelektrane „Bajina bašta”, a trenutno se isto radi i sa hidrocentralom u Zvorniku, zatim 21 opština u Srbiji radi na uvođenju daljinskog sistema grejanja, 24 opštine rade na uvođenju sistema prečišćavanja otpadnih voda, a u pet od osamnaest identifikovanih škola implementira se sistem energetske efikasnosti. To su konkretne i vidljive stvari kojima se pomaže regionalni razvoj naše zemlje kako bi ona po ulasku u uniju bila socio-ekonomski razvijenija, približnija evropskim standardima i uklopljivija u zajedničke politike. To nije samo izraz solidarnosti već i politička odluka da se na Srbiju ozbiljno računa”, rekla je ministarka za evropske integracije za Jadranka Joksimović.


EasyJetu odbijen zahtev u Ministarstvu saobraćaja - Aviokarta.net\nVesti » EasyJetu odbijen zahtev u Ministarstvu saobraćaja\nNa sličan način se reagovalo i u slučaju Pegasus Airlinesa koji je prvo odbijen, da bi kasnije ova kompanija ponovila zahtev koji je u naknadnom razmatranju u Ministarstvu saobraćaja bio prihvaćen.\nEasyJet planira da od 19. aprila uspostavi redovnu avioliniju između aerodroma Milano-Malpensa i beogradskog aerodroma "Nikola Tesla". Linija bi trebalo da bude održavana tri puta nedeljno avionom Airbus A319 sa 156 putničkih mesta. Ova kompanija je pre dve nedelje otpočela prodaju karata preko svog sajta po ceni od 32 evra za kartu u jednom pravcu sa uračunatim taksama. EasyJet je čak izdao i zvanično saopštenje za medije povodom nove linije.\nOdbijanje dozvola stranim aviokompanijama koje bi letele do Srbije u budućnosti bi moglo da bude sve češće s obzirom da je Vlada Republike Srbije usvojila biznis plan za restruktuiranje Jat Airwaysa u kome se navodi da treba da se promeni državna politika izdavanja dozvola za letove stranim aviokompanijama.\nDirektor Jat Airways-a Vladimir Ognjenović je na nedavno održavnom panelu na temu strategija razvoja vazdušnog saobraćaja naveo da je jedan od ciljeva Jat-a "preusmeravanje izdavanja dozvola stranim aviokompanijama na Niš, a posebno niskotarifnim prevoznicima".\nPrema ovakvom planu, koji podržava resorno Ministarstvo saobraćaja predviđena je protekcionistička politika prema nacionalnom avioprevozniku čime se želi povratiti monopolistički položaj koji bi trebalo da obezbedi Jatu veći udeo na tržištu za šta su se zalagali i u Sindikatu saobraćajnih pilota u svojim brojnim dopisima državnom vrhu i funkcionerima.


Haradinaj tvrdi da su Aleksandar Vučić i Aljbin Kurti postigli dogovor, što je, kako kaže, razumljivo jer su aktuelnoj prištinskoj vladi potrebni glasovi Srpske liste, prenela je prištinska Koha.\nOn smatra da je Kurtijeva odluka da ukine takse na srpske i proizvode iz BiH, neprhvatljiva za Prištinu.\nSto odsto uvećane takse na srpske i proizvode iz BiH uvela je Haradinajeva vlada, novembra 2018, nakon što je, zahvaljujući kampanji zvaničnog Beograda, propala aplikacija Prištine za prijem u članstvo Interpola.\nInače, Alijansa za budućnost Kosova ranije danas nije isključila mogućnost organizovanja protesta protiv ukidanja taksi tim pre što, kako je saopštio šef poslaničke grupe te stranke Daut Haradinaj, za ukidanje te mere ne postoji saglasnost koalicionih partnera.\nHaradinaj je saopštio da će vanredna sednica parlamenta na kojoj će se razmatrati vladin predlog za ukidanje taksi biti održana u ponedeljak, 2. marta, na zahtev 41 opozicionog poslanika.\nDaut Haradinaj je najavio i mogućost organizovanja protesta protiv ukidanja taksi.\n"Protiv smo ukidanja taksi dok Srbija nastavlja po starom. Jasno nam je da Srbija nije promenila svoj stav prema Kosovu. Smatramo da je učinila mnogo pogrešnog", rekao je Daut Haradinaj.\nNovi Pazar: Hospitalizovano 95 pacijenata, preminula jedna osoba\nZVANIČNO Britanske vlasti zatražile procenu oksforske vakcine


Pravosnažno odbijena rehabilitacija Milana Nedića - Sputnjik Srbija\n18:26 03 Avgust 2020\nPravosnažno odbijena rehabilitacija Milana Nedića\n15:00 23.04.2019 (osveženo 15:13 23.04.2019) Preuzmite kraći link\nApelacioni sud u Beogradu pravosnažno je odlučio da srpski premijer za vreme okupacije u Drugom svetskom ratu Milan Nedić ne može da bude rehabilitovan, prenosi Tanjug.\nOvom odlukom Apelacioni sud je kao neosnovanu odbio žalbu punomoćnika Nedićevih potomaka i potvrdio prvostepeno rešenje Višeg suda u Beogradu iz jula prošle godine, kojim je odbijen zahtev za rehabilitaciju Milana Nedića.\nPrvostepenim rešenjem Višeg suda od 11. jula 2018. godine kao neosnovan je odbijen zahtev predlagača za rehabilitaciju pokojnog Nedića.\nKrajem avgusta žalbu na ovo rešenje podneo je punomoćnik podnosilaca zahteva za rehabilitaciju, advokat Zoran Živanović.\nViši sud u Beogradu je odbio zahtev za rehabilitaciju kojim je traženo da se poništi Uredba Vlade FNRJ, kojom je Milan Nedić proglašen za narodnog neprijatelja i na osnovu koje su mu oduzeta građanska i imovinska prava.\nApelacioni sud je u detaljnom obrazloženju odluke, koja je objavljena na njegovom sajtu, naveo da je prvostepeni sud pravilno zaključio da se nisu stekli uslovi za rehabilitaciju Milana Nedića, predsednika Vlade, koju je postavio okupator Srbije nakon kapitulacije Kraljevine Jugoslavije i njenog raspada, koje je usledilo zbog neprijateljskog napada Nemačke oružanom silom, a u međunarodnim okvirima priznatu Vladu okupator je nagnao u izgnanstvo zajedno sa vladajućim monarhom.\n„Dakle, lice čija se rehabilitacija traži je od strane okupatora postavljeno za predsednika Vlade, koja je za vreme mandata pomagala okupatoru, ne samo u eksploataciji dobara države i radne snage, već i u progonu svih onih građana Srbije koji se nisu svrstavali na stranu okupatora, ili nisu delili njegova politička ili ideološka ubeđenja, ili se nisu pridržavali okupacionih propisa, a o čemu svedoči niz dokumenata“, podseća Apelacioni sud.\nNapominjući da je Nedić lišen slobode od strane Treće američke armije, Apelacioni sud naglašava da „ne može biti govora da je lišenje slobode Milana Nedića izvršeno iz političkih ili ideoloških razloga“.\nPredlagači rehabilitacije su zahtevom tražili da se utvrdi da je general Nedić lišen slobode bez sudske ili administrativne odluke kao žrtva progona iz političkih i ideoloških razloga, kao i da je ništavno rešenje Trećeg narodnog sreskog suda za grad Beograd od 31. januara 1946. godine o konfiskaciji imovine generala Milana Nedića od dana donošenja i da su ništavne sve njegove pravne posledice.\nPostupak po zahtevu za rehabilitaciju izazvao je negodovanja u javnosti, budući da jedan deo građana smatra da je Nedić zločinac i da sud treba da odbije rehabilitaciju.\nrehabilitacija, Drugi svetski rat, presuda, Milan Nedić


CRVENA ZVEZDA I PARTIZAN POTPUNO IZJEDNAČENI! Evo ko ima teži raspored do kraja sezone - Crvena zvezda info\nSrbija / 3198 pregleda\nCRVENA ZVEZDA I PARTIZAN POTPUNO IZJEDNAČENI! Evo ko ima teži raspored do kraja sezone\nDeluje da je pred crno-belima teži zadatak u nastavku borbe za titulu\nNakon 27 odigranih mečeva u Superligi Srbije, Crvena zvezda i Partizan su izjednačeni sa po 72 osvojena boda.\nDo početka plej-ofa ostalo je da obe ekipe odigraju po tri utakmice, a teže rivale, makar na papiru, imaće crno-beli, koji će dva od poslednja tri meča u regularnom delu sezone igrati u gostima.\nCrvenoj zvezdi predstoje dve utakmice na domaćem terenu protiv Kolubare i Radničkog iz Kragujevca, dve ekipe iz donjeg dela tabele, a tu je i potencijalno neugodno gostovanje niškom Radničkom u 29. kolu.\n"Meraklije" u prolećnom delu sezone nisu poražene, pa je nakon tri početna remija niški tim upisao dva trijumfa i sada zauzima četvrto mesto na tabeli.\nPartizan sa druge strane ima dva gostovanja i jednu utakmicu kod kuće, a sva tri protivnika nalaze se među najboljih devet ekipa u prvenstvu.\nVeć u narednom kolu, nakon kiksa protiv Napretka, crno-beli imaju veoma teško gostovanje u Surdulici protiv Radnika, koji je Zvezdi u oba navrata otkinuo bodove.\nNakon tog meča ekipa Aleksandra Stanojevića dočekaće šestoplasiranu ekipu TSC-a, dok će u poslednjem kolu pred plej-of gostovati Čukaričkom.\nU ovom trenutku Partizan je ispred Zvezde zbog bolje gol razlike, ali taj podatak a se gleda do kraja poslednjeg kola.\nNakon što se završi poslednji meč regularnog toka prvenstva, u slučaju da dve ekipe imaju isti broj bodova, bolje plasirana biće ona ekipa koja je ostvarila bolji međusobni skor, što govori da bi u tom slučaju ekipa Dejana Stankovića u plej-of ušla s prvog mesta.\nTo ujedno znači da bi crveno-beli bili domaćini trećeg "Večitog derbija", ali i da bi imali prednost do kraja šampionata, jer bi u slučaju istog broja osvojenih bodova na kraju plej-ofa prvoplasirana bila ekipa koja je pred poslednjih sedam utakmica bila na boljoj poziciji.\nPogledajte sve rivale sa kojima se Zvezda i Partizan sastaju do kraja regularnog dela sezone.\nRadnički Niš (G)\nRadnički Kragujevac (K)